Aliff Syukri & Nur Sajat Tak Keluar Mengundi?

Akhirnya masa yang dinanti-nanti kini tinggal 1 hari lagi dan tanggungjawab sebagai rakyat Malaysia dalam menunaikan tanggungjawab sebagai pengundi perlu ditunaikan sebaik-baik mungkin pada 9 Mei ini.

Sebagai rakyat yang mementingkan hak mengundi, kami di murai.my berharap pengundi hendaklah melaksanakan tanggungjawab mereka dengan keluar mengundi pada esok hari di mana ia hari kelepasan am tambahan bagi seluruh negara.

Seperti yang dipesan oleh YB Khairy Jamaluddin tiada alasan untuk tidak keluar mengundi untuk Pilihanraya ke-14 (PRU14)

“Jadi seharusnya semua boleh mengundi. Jika terikat dengan kerja, mereka perlu mengingatkan majikan mereka mengenai undang-undang untuk memberi pelepasan untuk mengundi,” katanya dalam laporan Astro Awani

Namun ada juga dikalangan selebriti yang secara terang-terangan mengabaikan tanggungjawab ini kerana mengutamakan urusan kerja dari negara.

Antara selebriti yang dilihat berkemungkinan tidak mengundi adalah jutawan kosmetik Datuk Seri Aliff Sukri dan Nur Sajat. Menurut tinjauan kami menerusi akaun Instagram milik mereka, terlihat pelantun lagu Abang Nak Tegur ini baru sahaja berangkat keluar dari negara dan pada hari ini mereka sudah berada di Seoul, Korea.

A post shared by Aliff syukri bin kamarzaman (@aliffsyukriterlajaklaris)

Rata-rata netizen bertanya pada mereka di ruangan komen, adakah mereka tidak akan mengundi pada 9 Mei ini.

Bersangka baik saja lah, mungkin mereka berdua tak sempat mendaftar sebagai pengundi ataupun urusan di Korea lebih mustahak dari PRU14. Apa-apa pun kita yang masih berada di dalam negara, jangan lupa tunaikan tanggungjawab kerana ia akan menentukan masa depan generasi dan negara kita. Jom Mengundi!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tegar Kembali Mengemis Kerana Tidak Laku?

Ada yang menganggap populariti penyanyi ini seperti One Hit Wonder, kerana Tegar dikatakan hanya popular menerusi lagu Aku Yang Dulu Bukanlah Yang Sekarang dan lagu-lagunya yang lain kurang menonjol seperti single ini.

Tegar yang berasal dari Jawa Barat Indonesia itu dahulunya hidup serba kesusahan dan pernah mengemis untuk menampung perbelanjaan keluarganya. Selepas bergelar penyanyi, barulah mereka sekeluarga tidak lagi hidup dalam serba kesusahahan.

Namun begitu, namanya seperti sudah tenggelam dan dikatakan kembali hidup susah sampai terpaksa mengemis di jalanan kerana dakwaan dia sudah kekurangan undangan menyanyi.

Akan tetapi menurut Tegar, dakwaan tersebut hanyalah palsu semata-mata kerana meskipun tidak lagi kerap membuat persembahan namun dia masih lagi aktif dan masih lagi memenuhi undangan nyanyian lebih kurang empat kali sebulan.

“Tak usah dibahas lagi persoalan tentang hidup susah kerana semuanya sudah berlalu. Kisah yang disebutkan itu sudah menjadi sejarah saya. Sekarang hidup saya macam biasa sahaja tapi tidaklah susah seperti mana yang diperkatakan segelintir pihak”

Tambahnya juga, meskipun wang yang dimiliki tidaklah terlalu lumayan namun hasil pendapatan itu, dia masih mampu menampung perbelanjaan mereka sekeluarga. Biarpun kurang dikenali di Indonesia, namun Tegar tetap mempunyai peminat yang ‘tegar’ di Malaysia.

“Wang saya mungkin tidak banyak. Tetapi cukuplah untuk menampung keluarga dan pelajaran adik-adik yang lain. Kalau ada yang kata saya kembali meminta sedekah itu, mereka tidak tahu apa-apa,”

Pada pendapat kami, jika Tegar fokuskan pasarannya di Malaysia barangkali namanya mungkin akan terkenal dengan pantas seperti kebanyakan penyanyi remaja yang lain. Apa pun diharap Tegar akan terus cekal dan teruskan menyanyi!


Pilih Parti Mana? 10 Selebriti Ini Turun Padang Berkempen PRU14

Sebenarnya, pilihan raya juga satu perayaan, bezanya perayaan ini disemarakkan dengan janji-janji bervisi serta poster pelbagai warna yang bertaburan di mana-mana.

Nampaknya Pilihanraya Umum ke-14 (PRU14) ini dilihat sengit apabila golongan muda turut tidak ketinggalan untuk mengambil bahagian dalam menyokong perjuangan politik masing-masing.

Para artis juga melihat sokongan terhadap pilihan raya umum adalah satu amanah yang penting untuk mereka membuang undi bagi memilih kerajaan memerintah. Kami di murai.my cuba rangkumkan beberapa golongan artis yang bakal mengundi dalam PRU14 ternyata mereka juga sibuk turun padang untuk berkempen.

Anne yang juga Ketua Puteri UMNO Bahagian Bukit Bintang terlihat sibuk turun padang berkempen  untuk parti politik pilihannya Barisan Nasional.  Anne atau nama sebenarnya Nasriah Ngasri ada isteri kepada Setiausaha Kerja, Pergerakan Pemuda UMNO, Datuk Mohd Sumali Reduan.

Pereka fesyen terkenal Datuk Jovian Mandagie turut turun padang berkempen dalam PRU14 untuk menyokong bapa mentuanya iaitu ahli Majlis Tertinggi UMNO, Datuk Seri Ismail Sabri Yaakob yang bertanding semula di Parlimen Bera bagi penggal keempat.

Dira antara selebriti yang dilihat sangat aktif dalam bidang politik dan dia juga turut serta dalam berkempen pada Pilihan Raya yang ke-14 (PRU 14) di Melaka.

Kehadirannya di dalam dunia politik itu bertujuan untuk meneruskan legasi Allahyarham bapanya yang dahulu merupakan ahli politik dari negeri Melaka. Bapa Dira memegang jawatan sebagai Ketua Menteri Melaka pada 23 Mei 1997 sehingga 2 Disember 1999.

Penyanyi terkenal yang baru saja muncul juara Gegar Vaganza musim keempat (GV4), Aishah yang kini anggota Parti Amanah Negara (AMANAH) ternyata sibuk turun padang berkempen untuk Pakatan Harapan. Aishah juga sering muncul dan terlibat dalam ceramah politik di sekitar Negeri Sembilan.

Pada PRU ke-13, beliau yang ketika itu masih bersama PAS pernah bertanding di Dewan Undangan Negeri (DUN) Jempol menentang Tan Sri Isa Samad dan tewas dengan perbezaan 8,614 undi.

Pelakon popular Datuk Adi Putra sebelum ini terlihat hadir di hari penamaan calon di Bagan Datuk. Adi telah menunjukkan sokongannya pada kepimpinan Timbalan Perdana Menteri, Datuk Seri Zahid Hamidi yang akan mempertahankan kerusi Parlimen Bagan Datuk (P075).

Dalam kenyataannya di Mstar Online, Adi tanpa berselindung memberitahu dia memilih warna biru iaitu parti Barisan Nasional yang digambarkan seperti air dan ombak.

Pasangan suami isteri Nedim Nazri dan Nora Danish juga tidak ketinggalan bersama-sama berkempen untuk Barisan Nasional. Baru-baru ini, mereka berkesempatan ke Bagan Datuk bersama Nurulhidayah Ahmad Zahid melawat penduduk Bagan Datuk yang menjadi sebuah kawasan yang sangat maju di bawah kepimpinan Datuk Seri Zahid Hamidi.

Selain itu, Nedim dan Nora juga bersama Jovian Mandagie di Bera, Pahang bagi menunjukkan tanda sokongan terhadap kepimpinan Datuk Seri Ismail Sabri yang bertanding semula di Parlimen Bera.

Pada pilihanraya kali ini, Abby sering memuatnaik gambar menghadiri ceramah Pakatan Harapan di Instagram miliknya. Abby yang turut berkempen untuk HARAPAN pernah meluahkan rasa kecewanya terhadap Suruhanjaya Pilihan Raya (SPR) menampal muka bekas perdana menteri Tun Dr Mahathir Mohamad.

Ini susulan larangan menggunakan wajah Mahathir di bahan kempen atas alasan calon perdana menteri Pakatan Harapan itu tidak mempunyai jawatan dalam PKR.

Selebriti kontroversi, Azwan Ali bertanding dalam pertembungan lima penjuru bagi kerusi Dewan Undangan Negeri (DUN) Bukit Antarabangsa dalam PRU-14. Azwan yang bertanding sebagai calon Bebas bakal menentang penyandang kerusi tersebut yang juga abangnya, Datuk Seri Mohamed Azmin Ali. Azwan bakal bertanding sebagai calon bebas menggunakan logo gajah.

Bukan setakat menghadiri ceramah terbuka sahaja malah di media sosial juga mereka boleh berkempen untuk meraih undi penyokong. Seperti pelakon Ummi Nazeera yang memperkenalkan bapa saudara  kepada pengikutnya di Instagram.

Bapa saudaranya yang dikenali sebagai Abe Adi atau nama sebenarnya Mohd Mahdi Bin Musa bakal bertanding di kerusi Dewan Undangan Negeri (DUN) Terengganu iaitu NO2 Kota Putera. Abe Adi merupakan salah seorang daripada adik beradik ibunya Datuk Maziah Musa.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Gajah Kan Power Kentutnya’- Chef Wan Carut Azwan Ali

Chef Wan sering menarik perhatian orang ramai terutama ketika menjadi juri program realiti di TV. Cara dia mengkritik mengikut cara dan pandangan sendiri tanpa dipengaruhi orang lain mahupun pandangan peminat di belakangnya.

Chef Wan yang sering memberi nasihat dan teguran secara terbuka menerusi media sosial. Terbaru di akaun Instagram miliknya, Chef Wan telah menulis dalam ruangan kapsyen dengan mengusik pengacara popular Azwan Ali yang bertanding dalam pertembungan lima penjuru bagi kerusi Dewan Undangan Negeri (DUN) Bukit Antarabangsa dalam Pilihan Raya Umum ke-14 (PRU-14).

Azwan bakal bertanding sebagai calon bebas menggunakan logo gajah. Chef Wan berkata, jika dia bertanding dalam PRU14, dia akan memilik tikus sebagai logo parti.

Walaubagaimanapun, Chef Wan mengucapkan selamat bertanding dan berharap Azwan Ali tidak terasa hati dengan gurauannya.

Walaupun menerima pelbagai tohmahan dan kecaman daripada netizen kerana ingin menglibatkan dirinya dalam bidang politik semata-mata ingin menentang abangnya, Azwan Ali ada meluahkan hasratnya untuk menjadi senator pula.

Azwan ataupun lebih dikenali sebagai Diva AA mempunyai Ijazah Sarjana Muda Undang-undang dari Universiti Malaya menjadikan Tan Sri Datuk Jins Samsudin sebagai sumber inspirasinya untuk bergelar senator.


[REVIEW] Premika Filem Seram Komedi Thai Yang Santai!

Semalam, murai.my dengan kerjasama GSC Movies telah mengadakan tayangan ‘preview’ filem ini bersama-sama pembaca bertuah. Entah apa ‘magis’ yang digunakan oleh sutradara dari negara seberang, Thailand pada setiap filem mereka. Meskipun ada diantaranya dianggap sebagai filem biasa namun ada beberapa adegan dari filem itu pasti akan mengingatkan anda mengenainya.

Sama juga seperti filem Premika ini yang bergenre komedi seram yang secara keseluruhannya mungkin hanya filem biasa. Namun disebabkan genre nya sedemikian rupa, ada beberapa adegan filem ini berjaya memecah keheningan panggung dengan gelak tawa para penonton. Jika diteliti pada jalan ceritanya, sudah pasti ianya tidak masuk di akal.

Meski pun begitu, kekuatan filem ini terletak pada skrip yang bersahaja dan watak kelakar yang dipegang oleh para pelakon. Jika anda berhasrat untuk menonton filem ini bersama anak-anak anda, nasihat kami mungkin filem ini boleh dilupakan kerana Premika mengandungi beberapa elemen yang hanya sesuai ditonton oleh mereka yang berumur 18 tahun ke atas sahaja. Secara keseluruhan filem ini berjaya menghiburkan kami!

Premika mengisahkan mengenai sebuah roh gadis yang tidak aman bernama Premika telah dikurung di dalam sebuah mesin karaoke. Dipercayai Premika mati kerana dibunuh oleh seorang kasanova.

Namun begitu, pada suatu hari,terdapat duo penyanyi yang telah menghidupkan mesin karaoke itu sekaligus menghidupkan roh Premika. Sejak berkeliaran, roh gadis ini mencari mangsa untuk membalas dendam.

Seorang demi seorang telah mati kerana gagal menyahut cabaran Premika dimana mereka harus menyanyi dengan baik untuk hidup, Jika tidak, hukumannya adalah mati!

Filem Premika akan mula ditayangkan di seluruh pawagam GSC bermula 10 Mei ini!


[GIVEAWAY] Tiket Pratonton Filem Memoir

Lagi filem seram Thailand menghantui seluruh pawagam GSC tanah air! Kali ini menampilkan filem Memoir arahan Rapeepimol Chaiyasena (Buay).

Mengisahkkan mengenai Daraneem seorang wanita yang selalu terimpikan untuk hidup mewah. Pada suatu ketika, dia telah berjumpa dengan seseorang yang mencadangkan agar dia menjual insurans untuk hidup serba mewah. Selepas menerima tawaran tersebut dan gigih menjual insurans tersebut, Daranee sedar bahawa ianya bukan satu pekerjaan yang mudah.

Namun begitu,dia teringatkan Yo, seorang rakan yang pernah rapat dengannya suatu ketika dahulu. Yo bersetuju untuk membeli insurans tersebut dengan syarat mereka hanya boleh berjumpa pada waktu malam sahaja. Perjumpaan semula ini bukan sahaja menggamit memori malah turut memanggil sesuatu yang menghantui mereka.

Khas untuk anda yang gemar menonton filem seram, murai.my dengan kerjasama GSC Movies, kami ingin memberi anda 30 pasang tiket untuk anda menonton tayangan perdana filem seram Memoir pada 28 Mei ini (Isnin) di GSC Paradigm Mall pada jam 9 malam. Hanya lengkapkan butiran berikut dan mungkin anda adalah pemenangnya!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Alicia Amin & Kekasihnya Tampil Berani Beraksi Ghairah Di Pantai

Tindakan supermodel Alicia Amin memuatnaik gambarnya berbikini ketika bercuti di Pulau Tioman telah menarik perhatian pengikutnya di Instagram dan turut dikritik di atas keberaniannya itu. Beberapa foto itu mempamerkan kemesraan Alicia dipeluk erat seorang jejaka kacak yang dikatakan kekasihnya.

Nampaknya seperti pasangan ini bergambar tanpa segan silu melakukan aksi mesra di  pantai secara terbuka pada waktu siang.

Dalam gambar tersebut, nampak dengan jelas Alicia hanya memakai bikini two piece ber-pose ditepi pantai.

Nama Alicia pernah menjadi sebutan kerana sering kali berpakaian seksi malah pernah suatu ketika dahulu tular gambarnya tanpa seurat benang yang digunakan sebagai portfolio nya.

Berpose seksi seperti ini memang bukanlah masalah besar bagi Alicia. Dalam kesehariannya sebagai supermodel yang berbakat  sememangnya dia kerap tampil terbuka seperti ini.


Tak Tidur Malam! Yuna Akui Tun Mahathir Penyelamat Negara

Rata-rata rakyat Malaysia sudah mengetahui, Tun Dr Mahathir Mohamad mengumumkan Pakatan Harapan telah berjaya mendapat majoriti mudah 112 kerusi jam 2.45 pagi tadi  untuk membentuk kerajaan di negara ini.

Tun M juga dihujani ucapan doa dan tahniah daripada Malaysia apabila Pengerusi Harapan yang berusia 92 tahun itu mengulangi sejarah kerana kembali dipilih sebagai Perdana Menteri buat kali kedua.

Namun tidak lupa ada selebriti juga turut meluahkan rasa kagum dan syukur di laman media sosial masing-masing. Penyanyi antarabangsa Yuna Zarai juga berkongsi perasaannya bagaimana dia menunggu saat-saat keputusan undi diumumkan sehingga Perdana Menteri baru mengangkat sumpah.

Saya dah bangun sejak jam 7 pagi (10 tengah malam Malaysia), menyaksikan berita itu, menunggu keputusan, kemudian saya pergi bekerja, kembali dan kini saya tidur lewat lagi untuk menyaksikan angkat sumpah Perdana Menteri kita yang baru. Satu tempoh yang agak panjang. Saya akui saya letih tetapi ada orang di luar sana yang mendedikasikan semua tenaga untuk menyelamatkan negara kita pada umur 92 tahun.

Seluruh dunia melihat kita dalam sinar yang berbeza. Sama seperti itu, kita adalah negara yang penuh inspirasi sekali lagi untuk bersatu demi perpaduan.

Ini merupakan satu pengembaraan ke jalan menuju pemulihan. Ia tidaklah mudah tetapi tiada apa-apa yang mudah dalam kehidupan. Percayalah saya suka anda semua dan tahniah kepada rakyat.

Kami di murai.my turut bersetuju dengan pandangan Yuna. Tun M ini seolah-olah dilahirkan semula dalam roda karma yang kembali melawan. Walaupun netizen merungut tak tidur malam menunggu keputusan undi semalam, tapi sedarlah Tun M yang berusia hampir 1 abad pun sanggup bersabar dan tenang hingga di saat-saat beliau diumumkan sebagai Perdana Menteri ke-7.


Kongsi Video Ucapan, Neelofa Teruja Dengan Reaksi Tun Mahathir

Neelofa menerusi platform media sosial Instagram miliknya telah menyuarakan rasa teruja terhadap ucapan Tun Dr. Mahathir Mohamad bercakap kepada media pagi ini.

Mengulas lanjut mengenai agenda utamanya Tun M selepas dilantik menjadi Perdana Menteri ke- 7, Tun M sekali lagi menegaskan bahawa Malaysia tidak perlukan Cukai Barang dan Perkhidmatan (GST) dan ia boleh dihapuskan.

Sedutan video pemberitahuan ini telah dikongsikan oleh Neelofa menerusi Instagram storiesnya, dan Neelofa menulis “Yasss” sebagai tanda setuju.

Dari laporan Malaysiakini, Tun Mahathir berkata kerajaan sebelum ini melaksanakan GST untuk menampung kerugian akibat penyelewengan dana awam yang dibelanjakan untuk dasar-dasar populis.

Siapa sangka, sebenarnya Neelofa mengidolakan Tun Mahathir dalam hidupnya. Kami di murai.my juga terkejut tatkala melihat wajah datuknya mirip Tun Mahathir.

A post shared by Noor Kartini Noor Mohamed (@noorkartini)

Beberapa minggu yang lalu ibu kepada Neelofa, Noor Kartini telah memuatnaik beberapa gambar bapanya. Menariknya gambar berkenaan yang disertakan dengan “My Hero” berjaya menarik perhatian netizen.

Mana tidaknya, rata-rata netizen mendakwa datuk Neelofa, Mohammad Noor mempunyai iras Tun Mahathir. Difahamkan Neelofa merupakan selebriti kacukan Melayu, Arab dan Pakistan. Bapanya berketurunan Melayu, manakala ibunya berdarah Pakistan dan Arab.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Pernah Tukar Parti! Ini Harapan Datin Nur Seri Shahida

Jika sebelum ini murai.my ada mengeluarkan artikel tentang  jutawan kosmetik Datuk Seri Aliff Sukri yang dikatakan tidak keluar undi kerana berangkat keluar dari negara sehari sebelum tarikh pilihan raya ke-14, tapi sebaliknya berlaku pada isterinya Datin Seri Nur Shahida.

Dalam keterangannya di Instagram miliknya, Shahida menunggu tarikh keramat ini untuk mengundi parti pilihanannya. Shahida berkata, sejak dia mendaftar untuk layak menjadi pengundi pada usia 21 tahun, beliau tetap setia dengan parti pilihannya iaitu Parti Keadilan atau kini digelar Pakatan Harapan.

Walaupun berpuas hati dengan pilihannya dengan mengundi Pakatan Harapan , Shahida berharap kemenangan ini boleh mengubah negara ke arah kebaikan.


‘Ramai Jadi Lalang Lepas Tun M Angkat Sumpah’- Pengarah, Adam Hamid

Tun Dr Mahathir Mohamad mengangkat sumpah sebagai Perdana Menteri Malaysia ke-7 di hadapan Yang di Pertuan Agong, Sultan Muhammad V di Balai Rong Seri, Istana Negara, di sini, jam 9.56 malam ini.

Selepas Tun M rasmi menjadi Perdana Menteri baru, media sosial dibanjiri dengan gambar-gambar Tun M dengan ucapan tahniah dan rasa syukur. Rata-rata netizen termasuk golongan selebriti tidak melepaskan peluang untuk memuatnaik gambar bersama Tun M dengan disertai kapsyen rasa teruja.

A post shared by Adam Hamid FDAM (@adamhamidjarnail)

Perkara ini turut disedari oleh pelakon dan pengarah, Adam Hamid yang menulis dalam akaun Instagram miliknya. Bagi Adam, perkara ini seolah-olah menunjukkan rakyat Malaysia tak ubah seperti plastik atau bersikap hipokrit. Mereka senyap sebelum Tun M menang pilihan raya tapi diangkat selepas beliau jadi PM semula.

Walaubagaimanapun, bagi kami di murai.my, mungkin ada alasan mengapa mereka tidak mampu berkongsi gambar-gambar Tun M sebelum pelantikkan ini. Lagi-lagi isu politik sebegini agak sensitif untuk di kongsi kerana bimbang akan merosakkan periuk nasi sendiri. Tapi sekarang tidak lagi!


‘Dia Pernah Cuba Jual Saya’- Azrene Dedah Sisi Gelap Ibunya, Rosmah Mansor

Isteri kepada Chef Selebriti atau penyanyi Datuk Fazley Yaakob, Azrene Ahmad banyak memendam rasa tidak puas hati, kecewa dan marah terhadap ibunya itu. Luahannya yang ditulis menerusi akaun Instagram tekah dihapuskan oleh pihak pengurusan Instagram namun kami di murai.my sempat mengambil sedikit tulisannya dalam Bahasa Inggeris kemudian diterjemahkan dalam Bahasa Melayu.

A post shared by Azrene Ahmad (@azrene_ahmad)

Oleh kerana samalam merupakan hari terakhir Datuk Seri Najib Razak diumumkan sebagai Perdana Menteri Malaysia, Azrene bertindak berani untuk membuka apa sebenarnya yang terbuku di hatinya selama ini.

“Hari ini menandakan berakhirnya era kezaliman yang ramai telah berdoa. Saya dibesarkan oleh kedua-dua individu ini, menyayangi mereka, menghormati mereka. Terdapat masa di mana saya sanggup berjalan di atas bara api dan pertahankan mereka”

“Semakin saya membesar, saya melihat sifat mementingkan diri dan keserakahan antara mereka. Saya mengalami penderaan emosi, fizikal secara langsung di tangan orang di sebelah kiri (Rosmah). Saya menyaksikan penyalahgunaan sama yang dilakukan ke atas orang di sebelah kanan (Najib)

Saya menyaksikan banyak kesalahan, kesepakatan dan jabat tangan kedua-duanya yang dibuat untuk kepentingan kuasa dan untuk memuaskan selera mereka yang begitu tamak.”

“Saya menyaksikan tawaran sampingan yang dibuat secara rahsia oleh orang disebelah kanan (Najib). Jumlah wang dalam beg bimbit dibelanjakan seperti air bukan untuk kepentingan rakyat tetapi dibelanjakan untuk barang kemas, penyuapan pegawai, dan digunakan untuk mendapatkan lebih banyak kuasa.”

Malah Azrene menjelaskan bomoh, ahli sihir, doktor estetik dan sebagainya sering sahaja berada di laluan rumahnya atas beberapa sebab untuk membahayakan sesiapa sahaja yang cuba menetang mereka.

“Bomoh, ahli sihir, doktor estetik, dan sebagainya berjalan di laluan rumah saya atas sebab yang berlainan, tetapi kebanyakkannya untuk mendapa kekuasaan ke atas rakan sebaya mereka dan ahli keluarga mereka, bahkan untuk membahayakan mereka yang berani untuk menentang mereka.

” Banyak akaun luar negara dibuka untuk menyalurkan wang ke luar negara demi perbelanjaan peribadi mereka. Peti besi keluli penuh barang kemas, batu permata dan wang tunai dan kasut kalung kristal secara senyap-senyap ke dalam dan luar negara in langsung tidak menyeronokkan.”

Lebih memeranjatkan, Azrene menjelaskan turut menjadi mangsa penjualan dengan perkahwinan bidaan tertinggi untuk membantu mereka memperolehi kelebihan politik.

“Mereka cuba menjual saya berkali-kali untuk berkahwin dengan pembida tertinggi, bahkan orang yang mempunyai kedudukan tertinggi yang akan dapat membantu mereka memperoleh kelebihan politik dan sosial .

Tidak ada yang dapat menghalang kerakusan mereka namun saya tetap bersama mereka atas dasar kesetiaan. Apabila kerakusan ini kemudiannya menumpukan perhatian kepada saya dan menjadi tertalu berat untuk dipikul, saya memutuskan untuk pergi. Oleh itu, diri saya sendiri dibuang keluarga malang ini.”katanya

Bukan itu sahaja, setelah membuat keputusan untuk berumah tangga dengan Fazley, ahli keluarga barunya pula diganggu dengan macam-macam ancaman.

Azrene juga memberitahu sebelum melangkah kaki meninggalkan rumah, dia sempat berkata kepada mereka, dirinya yakin suatu hari nanti Allah akan menghukum kamu kerana mengkhianati orang-orang yang sepatutnya kamu lindungi.

“Hari saya meninggalkan rumah, saya memberi amaran kepada kamu, individu yang terpilih untuk berkhidmat adalah atas kehendak rakyat. Mereka perlu berkhidmat kepada rakyat bukannya sebaliknya. Akan tiba suatu hari nanti orang akan menghukum kamu di atas segala pelanggaran yang telah dilakukan terhadap mereka. Akan tiba juga Tuhan akan menghukum kamu atas pengingkaran kamu melindungi mereka.

Hari ini saya ingin berikan sedikit mesej kepada kamu berdua, adik beradik satu talian darah yang terlibat dalam skandal ini, kepada sesiapa yang berkolaborasi dalam konspirasi sehingga sanggup menggadaikan orang-orang yang tidak bersalah hanya kerana wang tunai, tuhan telah memakbulkan doa rakyat dan keluarga saya! Akhirnya kamu telah dibuang keluar.

“Sebagai salah seorang darah daging dalam ahli keluarga ini saya harap kamu belajar dari pengalaman ini dan bertaubatlah dan kembali ke jalan yang benar”

Semoga Allah memberi belas kasihan kepada jiwa hitamu. Hanya dia maha mengetahui dan pengampun!’ tulisnya panjang di status Facebook.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Guna Ada Kerajaan Baru? Ini Alasan Erma Fatima

Nampaknya Pelakon dan pengarah filem Erma Fatima mempunyai pandangannya yang berbeza selepas Pakatan Harapan (PH) menang dan kini bentuk negara ini akan berubah.

Namun bagi Erma, tiada gunanya jika kerajaan baru dapat membuat pembaharuan tetapi rakyat masih di takuk yang lama.

Bagi Erma, sikap rakyat Malaysia  perlu diubah kerana masih ramai yang langgar undang-undang yang kerajaan buat tanpa rasa bersalah. Rakyat Malaysia mengharapkan Tun Dr. Mahathir Mohamad untuk memajukan negara tetapi anak muda masih lupa diri dengan cakap kosong dan memilih kerja.

Tidak dinafikan, kerajaan memperluaskan peluang pekerjaan kepada anak muda dan lepasan graduan namun ternyata zaman sekarang, generasi muda sudah pandai memilih pekerjaan untuk dapatkan gaji yang tinggi.

Jika rakyat Malaysia masih tak berubah dan terus malas, makan hidup mereka akan tetap sama.

Akhir sekali, Erma menegaskan bahawa apa gunanya kerajaan baru kalau hidup dan perangai kekal seperti dahulu. Jadi kita harus buang mentaliti dunia kelas ketiga. Malaysia sekarang ni adalah untuk mereka yang ingin berubah.


‘Sejak Kahwin Sering Dimaki’ – Fazley Yaakob Hargai Pengorbanan Isteri

Berikutan luahan Azrene Ahmad tentang sisi gelap ibunya yang dipendam sejak sekian lama, suaminya Datuk Fazley Yaakob turut meluahkan sesuatu menerusi Instagram miliknya.

Fazley akui hidupnya sering dicerca, dimaki dan dihina dari awal dia berkahwin dengan Azrene. Azrene adalah anak tiri bekas perdana menteri Datuk Seri Najib Razak, yang lahir hasil perkahwinan Datin Seri Rosmah Mansor dengan suami pertamanya.

Dengan menggunakan panggilan manja ‘Adik Sayang’ untuk isterinya, Fazley menghargai pengorbanan isterinya selama ini. Walaupun kedua pasangan ini lantang bercerita tentang sisi gelap Rosmah namun kasih sayang Azrene pada ibunya tak pernah putus. Malah dia sentiasa mendoakan ibunya di dalam solat.

A post shared by Dato' Fazley Yaakob (@fazleyyaakob)

Bagaimanapun, Fazley menjelaskan bukan niat mereka untuk membuka aib sesiapa, tetapi mereka ingin menjawab segala persoalan yang datang bertubi-tubi selama 13 tahun melayari perkahwinan.


‘Tak Perlu Keji Orang’- Ini Komen Dira Abu Zahar Atas Kekalahan BN

Bekas Perdana Menteri, Datuk Seri Najib Tun Razak, akur dengan kekalahan Barisan Nasional (BN) dalam Pilihan Raya Umum ke-14 (PRU14) yang penuh sengit dan mengejutkan.

Dengan kekalahan ini, ramai yang menyalahkan kepimpinan Najib sebagai punca kejatuhan Barisan Nasional pada PRU kali ini.

A post shared by Dira Abu Zahar (@diraabuzahar)

Hal ini turut disedari oleh pelakon Dira Abu Zahar yang juga exco Puteri UMNO, menyelar tindakan sesetengah netizen yang hanya menceritakan keburukan kepimpinan Najib semata-mata. Tapi bagi Dira, dia percaya, dalam setiap kelemahannya, pasti ada yang baik di sebaliknya.

Bagi Dira, rakyat Malaysia tak perlu nak menghukum bekas pemimpin negara itu dan kita perlu percaya ada hikmah di atas apa yang telah berlaku. Dira menegaskan bahawa dia tidak akan persiakan amanat Najib. Dira mendoakan yang terbaik buat Najib dan semoga  Allah merahmati beliau dan keluarga.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Keluarga Siti Nurhaliza Diugut Serta Di Gam Kerana Menyokong Tun Mahathir

Datuk Seri Siti Nurhaliza Tarudin merupakan antara golongan selebriti yang menjadikan Tun Mahathir Muhammad sebagai seorang ikon serta idola dari segi pencapaian hidup serta kepimpinan diri. Jika mengikuti laman Instagram Siti Nurhaliza, beliau senantiasa memberi sokongan penuh yang tidak berbelah bahagi kepada Tun M sejak dahulu lagi.

Menerusi gambar yang dimuat naik oleh Siti Nurhaliza di Instagram baru-baru ini, Siti Nurhaliza berkongsi harapan serta mendoakan agar negara Malaysia terus aman sejahtera serta dilindungi daripada segala anasir jahat dibawah kepimpinan Tun M.

Jumaat yang mulia ini , doa saya moga Allah SWT terus melindungi Malaysia drpd anasir jahat & terus aman damai di bawah kepimpinan Ayahnda yang kami sayangi @chedetofficial bersama Bonda Tun Siti yang setia menemaninya. #malaysiakutercinta #malaysiabaru

A post shared by Siti Nurhaliza Tarudin (@ctdk)

Muhammad Asyraf bin Khalid yang merupakan anak tiri kepada Siti Nurhaliza dan juga Presiden Generasi Bersatu Malaysia telah meninggalkan komen pada posting Ketua Pemuda Bersatu iaitu Syed Saddiq dengan mengucapkan terima kasih kerana bersikap terbuka untuk mendegar suara rakyat.

Pada masa sama, Asyraf juga turut mendedahkan bahawa dirinya pernah diugut hanya kerana Asyraf pernah memuat naik gambar bersama Syed Saddiq di media sosial sebelum ini. Asyraf juga diberi amaran untuk tidak menunjukkan sokongan secara terbuka kepada Syed Saddiq jika sekiranya tidak mahu sesuatu yang buruk akan berlaku.

Asyraf juga menyoalkan bahawa Siti Nurhaliza tidak lagi kelihatan di saluran TV3 semenjak Siti Nurhaliza pernah bersuara tentang kerajaan terdahulu. Woww, murai.my tak sangka Siti Nurhaliza pernah di”gam” di TV3.

murai.my berharap agar seluruh keluarga Siti Nurhaliza sabar dengan segala dugaan yang menimpa sebelum ini. Semoga negara Malaysia aman sejahtera selepas ini dibawah kepimpinan Tun M, aamiin!


Farid Kamil Tersentuh Apabila Diana Danielle Marahkan Anak-Anak ?

Ucapan Datin Diana Danielle kepada suami, Datuk Farid Kamil di Instagram bersempena hari lahir Farid Kamil baru-baru ini cukup romantik sekali.

Menerusi gambar yang dimuat naik oleh Diana itu, Diana menyifatkan Farid sebagai seorang suami yang terbaik untuk dirinya dan bapa yang penyayang buat dua cahaya mata mereka iaitu Muhammad serta Nur Aurora.

“Selamat hari jadi kepada bapa terbaik yang diinginkan oleh mana-mana anak! Saya hargai betapa kasihnya awak terhadap anak-anak kita dan bagaimana awak selalu menjaga mereka – kalau anak jatuh dia lari dulu. Refleks pun bagus kadang-kadang anak baru nak tergolek dia dah sambut. Dia dulu yang panik dan dia dulu yang cepat bertindak,” tulis Diana.

A post shared by Diana Danielle (@dianadanielleb)

Malah Diana turut meluahkan rasa syukur kerana memiliki lelaki yang sangat mencintai akan dirinya selain mendedahkan Farid sebenarnya seorang yang sangat mengasihi anak-anak. Kata Diana lagi, Farid juga mudah tersentuh apabila dia memarahi Muhammad atau Aurora jika ada di antara mereka yang melakukan kesalahan.

“Ini adalah rasa kasih yang mampu menyeberangi lautan api dan kerana itu saya sayangkan awak. Awak adalah seorang bapa dan suami yang hebat dan sentiasa menyokong apa yang saya dan anak-anak lakukan.

“Selamat ulang tahun, semoga sentiasa berada dalam lindungan-Nya. Semoga kejayaan dan ketenangan hati sentiasa berada di sisi awak,” Tulis Diana Lagi.

murai.my mendoakan agar keluarga bahagia ini akan terus bahagia dan senantiasa dirahmati Allah swt, aamiin!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Luahan & Tangisan Zarina Zainuddin Membesarkan Anak Kembar Austime

Sukar untuk digambarkan dengan kata-kata namun apabila melihat video terbaharu yang dimuat naik oleh Zarina Zainuddin di Instagram beliau, berhabuk mata dibuatnya. Tergambar gelas bahawa Zarina merupakan seorang ibu yang cukup tabah melenan dugaan serta cabaran yang telah beliau lalui.

Autisme adalah sejenis gangguan psikiatri atau gangguan perkembangan yang mengakibatkan masalah dalam komunikasi dan kemahiran sosial, sama ada perkembangan bahasa yang lambat atau tidak berkembang. Keadaan ini berkisar mengenai masalah mengaitkan perkataan dengan penuh makna, interaksi sosial dan kesukaran untuk memahami persekitaran. Pengesanan awal mampu menyelamatkan keadaan dan kanak-kanak ini boleh dilatih sekurang-kurangnya untuk menguruskan diri sendiri. Pada kebiasaannya, petanda kesihatan anak yang mununjukkan simptom gangguan sama  ada secara mental dan fizikal tidak disedari.

Misalnya masalah Autisme yang boleh dikesan pada peringkat umur 12 bulan hingga tiga tahun. Namun, disebabkan kurang peka, masalah ini gagal dikesan pada peringkat awal dan menyebabkan anak terus terperangkap dengan dunianya dan sukar untuk menjalani kehidupan apabila membesar kelak. Masalah Autisme yang dihadapi oleh seorang kanak-kanak adalah berbeza. Ada kanak-kanak yang kelihatan seperti kanak-kanak normal, tahap sederhana dan tahap serius.

A post shared by Zarina Zainuddin (@zarinazainuddin_)

Apabila mengimbas kembali saat mengetahui ciri-ciri autisme yang ada pada anak kembarnya, Muhammad Razil Azrai dan Muhammad Raizal Azrai yang kini masing-masing sudah berumur 20an, Zarina sendiri pada awalnya agak terkejut dan suka untuk menerima hakikat.

“Di waktu saya melahirkan anak kembar saya ini usia saya 25 tahun masih kuat bertenaga saya dapat melahirkan keduanya secara normal biarpun ketika itu kandungan saya berusia 8 bulan” kata Zarina Zainuddin.

“Muhammad Razil Azrai lahir dulu seberat 1.6kg selepas 3 minit lahir pula Muhammad Raizal Azrai beratnya cuma 1.4kg.
Lebih kurang 10 hari dalam incubatur dengan cahaya lampu biru. Mereka dibawa keluar dari wad. Dan Alhamdulillah tumbesaran nya normal sehingga berusia setahun setengah saya dapati anak saya terlalu aktif Azal dah boleh mula bercakap Azil masih tidak bercakap mulanya saya fikir mungkin lambat” Kata Zarina lagi.

Setelah anak kembar Zarina berusia 3 tahun, Azil masih tidak boleh bercakap dan sering menghantukkan kepalanya ke lantai atau dinding. Setelah itu, Zarina membawa Azil dan Azal berjumpa doktor pakar di HUKM Cheras dan doktor mengesahkan Azil dan Azal mengalami autism.

Pada ketika itu Zarina seolah-olah tidak boleh menerima kenyataan dan menangis tanpa henti. Malah kalau jika tidak dipantai anak kembar ini, mereka boleh bertindak sehingga mencederakan diri sendiri jika kemahuan mereka tidak dipenuhi.

Namun Zarina tetap kuatkan semangat dan senantiasa mendapat sokongan keluarga terutamanya suami Zarina, Datuk Seri Dr Abdul Raihan Wan Jaafar untuk memastikan anak kembar mereka mendapat kasih sayang serta perhatian yang secukupnya.

murai.my mendoakan agar Zarina Zainuddin serta seisi keluarga senantiasa dirahmati Allah swt dan terus tabah serta cekal untuk membersarkan anak-anak syurga ini, in shaa Allah, aamiin!


Rosmah Pindah ‘Handbag’ Birkin, Farid Kamil Puji Ben Ali Buat Laporan Polis

Pelakon Ben Ali atau Nur Ali Nadzwan, 28, hari ini telah membuat laporan polis berhubung cubaan memindahkan sejumlah 50 beg tangan berjenama Birkin dipercayai milik Datin Seri Rosmah Mansor yang setiap satunya tidak kurang daripada RM200,000 ke dalam dua buah unit kondo mewah di ibu negara.

Ben yang juga Exco (Parti Pribumi Bersatu Malaysia) PPBM Nasional berkata menerima maklumat dan rakaman video menunjukkan bahawa lebih kurang 50 buah tas tangan jenama ‘Birkin’ sedang dipindahkan daripada sebuah van milik Jabatan Perdana Menteri ke beberapa buah unit kondominium di Pavillion Residence KL.

Satu laporan telah dibuat kepada pihak polis di IPD Dang Wangi dan siasatan sedang dijalankan. Ben berkata, pihak polis juga menasihatkan agar hal ini dilaporkan kepada Suruhanjaya Pencegah Rasuah Malaysia (SPRM) untuk tindakan susulan.

Tindakan pantas Ben ini turut mendapat sokongan pelakon popular Datuk Farid Kamil yang menganggap Ben sebagai ‘Hero Baru Malaysia’.

Pada yang tidak tahu, Ben merupakan teman rapat Farid. Semasa kes penahanan Farid kerana dituduh memiliki dadah, Ben telah tampil memberikan penjelasan panjang lebar mengenai apa yang sebenarnya berlaku pada malam sebelum Farid ditangkap. Penjelasan ini dapat membuktikan Farid tidak bersalah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mesej Neelofa Kepada ‘Bawang’ Kerana Dianggap Menjadi Lalang Tun Mahathir

Apabila menjadi seorang selebriti bukanlah sesuatu yang mudah, setiap tindak tanduk akan menjadi perhatian netizen. Lebih-lebih lagi apabila bercakap tentang isu politik yang sedang hangat diperkatakan dalam minggu ini, tambah pula sebelum ini Malaysia tidak membenarkan mana-mana individu kebebasan untuk bersuara. Takut tersalah cakap atau post di media sosial, kena “gam” pula di stesen televisyen.

Neelofa menerusi platform media sosial Instagram beliau menyuarakan pendapat beliau apabila dicop sebagai “lalang” kerana kerap memuat naik gambar serta video mengenai Tun Mahathir sempena PRU14 baru-baru ini dan ini boleh dianggap sebagai cyberbully ke atas Neelofa serta selebriti lain yang menyuarakan pendapat mengenai Tun Mahathir.

“Apabila kamu terperangkap di dalam situasi yang kurang menyenangkan, mulut kamu di tutup untuk tidak berkata apa-apa, apatah lagi berada di pihak pembangkang, kamu tiada pilihan dan lebih baik untuk berdiam diri.

“Dan kepada semua “bawang”, anda patut berhenti menggelarkan individu ‘senyap’ ini dengan panggilan lalang. Tiba masanya untuk bersatu, bergabung untuk memertabatkan Malaysia, Malaysia kita!

“Jadi berhenti untuk menunding atau menghentam selebriti lain juga. Inilah masa kita sama-sama menyambut kemenangan bukannya menggelarkan itu dan ini.

“Tidakkah ia seperti merdeka sekali lagi? Mari sama-sama bersyukur kepada Allah SWT atas kemenangan bersejarah ini terutamanya di kalangan generasi muda yang dapat menyaksikan, rasa disayangi dan selamat sekali lagi, tulis Neelofa melalui Instastory beliau.

Apa yang cuba disampaikan oleh Neelofa sangat murai.my setuju 100% ! Kenapa perlu menggelarkan mana-mana selebriti atau mana-mana individu dengan gelaran ‘lalang’? Bukankah sepatutnya kita semua bersama-sama bersatu untuk memajukan lagi negara Malaysia?

Rasanya tidak ada akta mahkamah untuk menghukum seseorang sekiranya mana-mana individu untuk mengucapkan tahniah atau menyuarakan kemenangan Tun Mahathir sempena PRU14 ini. Bersama-sama kita untuk merealisasikan Malaysia Baru! murai.my mengucapkan TAHNIAH kepada Tun Mahathir dan kami senantiasa akan menyokong kerajaan baru untuk memertabatkan Malaysia, in shaa Allah, aamiin!


Alhamdulillah, Mat Dan Timang Anak Lelaki

Personaliti popular, Mat Dan dan isteri, Nadifa Adnan menimang cahaya mata lelaki sulung pada 5 Mei lepas. Berita tersebut dikongsi oleh hos program Mat Dan Kaki Jalan itu melalui Instagram milik Mat Dan.

Mat Dan atau nama Islamnya, Kareef Daniel Abdullah memuat naik sekeping foto bayi.

“Alhamdulillah, pada 5 Mei lalu, jam 6.43 petang, isteri saya selamat melahirkan anak sulung kami.

Kedua-dua ibu dan anak dalam keadaan sihat. Terima kasih kepada semua yang mendoakan kesejahteraan kami sekeluarga,” tulis Mat Dan.

Jejaka kelahiran Bristol, England itu turut mengucapkan terima kasih kepada doktor dan jururawat yang banyak membantu melancarkan proses kelahiran bayi itu.

Mat Dan dan isterinya diijabkabulkan pada 12 Mac tahun lalu di Bukit Chendering, Kuala Terengganu. Majlis perkahwinan pasangan itu diketahui umum selepas gambar pertunangannya dengan gadis itu tular beberapa jam sebelum mereka disatukan.


Isteri Dedah Penyampai Berita, Saiful Nizam Letak Jawatan Kerana Tun Mahathir?

Selama 14 tahun membaca berita di TV3, tiada lagi cabaran yang menanti, lalu Saiful Nizam Ismail, mengambil keputusan meninggalkan kerjaya itu. Saiful meletak jawatan secara rasmi dengan stesen TV itu pada tahun 2015 yang lalu. Saiful yang lahir daripada program Malaysian Top Host seangkatan dengan Nurul Syuhada Nurul Ain kini selesa menjalankan perniagaan beliau sendiri.

Terbaharu, isteri Saiful iaitu Khairul Noormaaidah Zali atau Aida menyertai program realiti Gadis Melayu terbitan TV9 pada 2009, sekali gus dinobatkan sebagai juara musim pertama bersuara di laman Instagram beliau mengenai perletakan jawatan suami beliau.

Menurut kenyataan yang dimuat naik oleh Aida di Instagram “Media Itu Bersifat Dimiliki”. Apa yang cuba Aida sampaikan adalah stesen TV tersebut dikawal oleh sesuatu badan atau agensi yang meminta penyampai berita yang bertugas untuk menyampaikan berita yang tidak tentu lagi kesahihannya.

Ini disebabkan pada satu hari ketika Saiful pulang rumah dari stesen TV tersebut, Saiful pernah menangis setelah selesai menyampaikan berita berkaitan Tun Mahathir serta Proton. Siapa yang Aida cuba maksudkan? Kami di murai.my pasti anda terfikir sama apa yang kami fikirkan.

Saiful juga mendapatkan rujukan daripada Ustaz mengenai sesuatu berita yang tidak tahu kesahihan berita tersebut dan Saiful dianggap menyebarkan fitnah. Lantas Saiful mengambil keputusan untuk berhenti di stesen TV tersebut serta merta tanpa memikirkan nasib selepas itu.

Saiful serta Aida percaya bahawa rezeki ada dimana-mana dan Aida menegaskan bahawa keputusan yang diambil adalah sangat tepat untuk berhenti dari stesen TV tersebut.

Aida juga menulis peralihan kuasa ini adalah dengan kuasa Allah swt dan badan atau agensi yang dimaksudkan perlu merendahkan ego dan bongkak mereka yang merasakan kuasa, pangkat serta nama itu segala-galanya.

Aida juga berpendapat pentadbiran serta pemimpin baru akan mulai sedar bahawa rakyat berhak menentukan masa depan bersama. Aida meluahkan rasa lega serta selamat beliau dengan adanya Tun Mahathir sebagai pentadbir baru dan Aida juga mendoakan kesihatan serta kesejahteraan untuk Tun Mahathir.

Aida mengingatkan kepada pengikutnya di Instagram bahawa jangan menyalahkan mereka yang bekerja disebalik media dan mereka bukan seperti yang disangka. Mereka hanya bekerja untuk menjalankan tanggungjawab demi keluarga.

Aida juga meluahkan ketidakpuashatian beliau tentang ada yang memperlekehkan khidmat Tun Mahathir dan menganggap Tun Mahathir sebagai Negarawan atas jasa yang terlalu besar buat negara Malaysia.

Aida juga mengingatkan pengikutnya bahawa sebelum mencaci maki, melemparkan fitnah supaya berfikir dahulu sebelum bertindak. Ada yang marah dengan kepimpinan sebelum ini yang merendahkan Tun Mahathir tetapi Dato’ Sri Najib Razak mungkin bagi beliau sudah lakukan yang terbaik. Maka jangan memarahi Dato’ Sri Najib Razak seolah-olah beliau mungkin pemimpin malah perlu menjaga kesusilaan untuk menjadi rakyat Malaysia yang lebih baik.

Saiful juga ada memuat naik gambar di Instagram beliau baru-baru ini dengan menyatakan beliau sudah lama tidak menonton Buletin Utama selepas Saiful meletakkan jawatan dengan penulisannya yang sedikit sarkastik.

Mungkin Saiful tidak mahu terlibat dengan drama dari agensi atau badan yang dimaksudkan oleh Aida sekiranya Saiful menonton Buletin Utama? Wallahu a’alam.

murai.my mendoakan agar seluruh keluarga Saiful Nizam serta Aida senantiasa dirahmati Allah swt dan berharap agar Saiful serta isteri kembali dalam bidang pengacaraan, in shaa Allah.

Sumber : Instagram Saiful Nizam dan Aida Gadis Melayu

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Mawi Kesal Kerana Dikaitkan Dengan Rosmah Mansor

Sejak bermulanya pemeritahan baru di Malaysia, pelbagai isu hangat telah cuba dibangkitkan oleh orang ramai. Cerita lama pun disensasikan semula! Muzik video lagu Lara Jiwa nyanyian bersama Datin Seri Rosmah Mansor dan Mawi kembali tular dalam beberapa hari ini.

Menurut laporan dari Harian Metro, hal ini turut disedari oleh Mawi dan dia akui sangat terkejut.  Memandangkan Rosmah adalah isteri kepada bekas Perdana Menteri, namun dia tidak mahu perkara itu dipolitikkan kerana lagu itu dirakam sudah lama iaitu pada tahun 2005.

A post shared by Murai MY (@muraimalaysia)

“Saya faham negara kita baru selesai Pilihan Raya Umum ke-14. Jadi apa saja yang membabitkan artis terutama bersangkut paut dengan pemimpin terdahulu, netizen akan cari semula termasuklah lagu ini.

“Saya tidak ada masalah lagu ini ditularkan semula, cuma janganlah dipolitikkan atau disalah anggap. Kalau boleh jangan timbulkan cerita buruk. Bagi saya, kita patut lebih bersederhana.”

A post shared by MAWI @ZAYAN.MY (@cahayaasmawi)

Mawi memberitahu lagu yang dirakam itu bagi menjayakan Tabung Persatuan Bencana Alam Negeri Kedah dan tidak seharusnya orang ramai mempolitikkan video itu.

“Menerusi lagu ini, kali pertama saya bekerjasama dengan orang kenamaan selepas habis AF3. Mungkin ramai tidak tahu, lagu ini dirakam bagi menjayakan Tabung Persatuan Bencana Alam Negeri Kedah. Lagu ini dijadikan lagu tema kempen berkenaan. Ia sesuatu yang bagus. Namun, apabila ada pihak menuduh dan mempolitikkan perkara ini, bagi saya ia tidak patut. Dalam masa sama, mengeluarkan kata-kata yang tidak sepatutnya.”

Walaubagaimanapun, Mawi menegaskan kepada semua peminatnya agar tidak lupa pada kebaikan seseorang kepada kita.

“Apa ingin dikatakan, jangan sekali pernah lupakan kebaikan seseorang kepada kita,” katanya.

Nasiha dari kami di murai.my, walaupun rakyat telah memilih untuk memberikan mandat baru kepada gabungan yang dikenali sebagai Pakatan Harapan, namun kita perlu mengenang apa yang telah dibangunkan oleh pemerintah sebelum ini.

Bermula dengan gabungan parti politik menerusi Perikatan sehinggalah jatuhnya Barisan Nasional, mereka telah berjaya membangunkan negara sehingga kita dapat menikmati apa yang kita miliki sekarang.


Hefny Sahad Dan Uqasha Senrose Putus Kerana Isu Dadah?

Sebelum Pilihanraya Umum Ke-14 (PRU14) mencetuskan fenomena nya minggu lalu, terlebih dahulu dunia hiburan dikejutkan dengan berita penangkapan seorang artis wanita popular, Uqasha Senrose selepas didakwa memiliki dadah di dalam keretanya. Namun begitu, pelakon itu telah dibebaskan dengan jaminan polis.

Ketika isu tersebut masih panas, sudah tentu ianya sedikit sebanyak terpalit pada teman lelakinya, Hefny Sahad yang dihujani pelbagai persoalan mengenai Uqasha. Namun begitu, siapa sangka sebenarnya hubungan mereka sudah putus di tengah jalan. Puncanya tidak diketahui namun netizen menganggap kerana isu dadah tersebut mereka tidak lagi bersama.

“Saya dapat tahu perkara ini semalam selepas dihujani pertanyaan menerusi WhatsApp, komen dan direct message (DM) di laman Instagram. Sejujurnya, saya pun terkejut”

Akan tetapi, sebenarnya bukanlah kerana tuduhan tersebut mereka putus. Menurut Hefny, hubungan mereka sudah pun bertemu titik noktah pada Januari lalu.

“Saya dan Uqasha sudah bawa haluan masing-masing sejak awal tahun ini. Jadi, saya tidak tahu menahu mengenai kes membabitkan dirinya”

Tambahnya juga, dia tidak mahu lagi mahu masuk campur dalam hal tersebut dan meminta orang ramai yang tidak tahu cerita sebenar agar berdiam diri untuk tidak mengeruhkan lagi keadaan.

“Saya dapat tahu perkara ini semalam selepas dihujani pertanyaan menerusi WhatsApp, komen dan direct message (DM) di laman Instagram. Sejujurnya, saya pun terkejut. Memandangkan kami sudah tidak berkomunikasi sejak putus tempoh hari, jadi memang tidak ambil tahu langsung. Mengenai apa terjadi terhadap dirinya, saya tidak mahu komen apa-apa. Sebab saya memang tidak tahu menahu. Cuma, apa boleh dikatakan, bagi yang tidak tahu menahu lebih baik diam.”

Mungkin tiada jodoh diantara mereka. Sebelum ini, Hefny sendiri pernah merancang untuk meneruskan hubungan mereka ke fasa seterusnya namun kini ianya hanyalah sebuah kenangan buatnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Papa Gomo Sifatkan Najib Sebagai Ketua Pembangkang Paling Gentlemen

Siapa yang tak kenal dengan pemilik Gym dan blogger Papa Gamo atau dikenali sebagai Sir Azri di media sosialnya. Sebelum ini Sir Azri menjadi semakin popular kerana perjuangan suci murninya bekerjasama dengan Jabatan Kemajuan Agama Islam Malaysia (JAKIM) berkenaan status jantina jutawan kosmetik, Nur Sajat.

Kami di murai.my sangat berbangga dengan keprihatinan Sir Azri ini kerana begitu ambil berat dengan status jantina Nur Sajat.

Kini selepas perjuangan berhabis-habisan menentang golongan LGBT atau transgender, ternyata Sir Azri beralih arah kepada menunjukkan sokongan serta taat setia kepada bekas Perdana Menteri Malaysia, Datuk Seri Najib Razak.

Seperti mana yang kita tahu, Najib telah pun meletak jawatan sebagai presiden Umno pada hari Sabtu 12 Mei 2018. Menurut Najib, mengikut prinsipnya sesiapa yang menjadi ketua sesebuah parti, apabila parti itu gagal dalam pilihan raya tanggungjawab moral perlu diterima sepenuhnya oleh orang yang berkenaan.

Namun keputusan ini telah mendapat tentangan dari Sir Azri yang mahu Najib terus kekal dalam UMNO dan menjadi ketua pembangkang yang terbaik dalam Parlimen. Ikuti video di bawah.

A post shared by Murai MY (@muraimalaysia)

“Ramai yang membuat kenyataan mendesak Najib untuk meletak jawatan namun. Saya minta Najib tidak meletakkan jawatann, kerana saya mahu Najib duduk di kerusi parlimen sebagai ketua pembangkang yang terbaik. Kerana seluruh rakyat mahu melihat sifat ‘gentlemen’ Najib dalam Persidangan parlimen sebagai ketua pembangkang. Saya berharap rakyat bersabar!”

Walaubagaimanapun, perjuangan Sir Azri patut dipuji kerana pelbagai halangan dugaan yang menimpa dirinya sebelum ini namun dia tetap berdiri teguh sebagai ahli UMNO.  Sekitar tahun 2014, Sir Azri atau nama penuhnya Wan Muhammad Azri diarahkan oleh mahkamah untuk membayar ganti rugi sebanyak RM800,000 dan kos guaman RM50,000 kepada Datuk Seri Anwar Ibrahim yang juga Ketua Umum Pakatan Harapan berhubung penyiaran perkataan fitnah dan meletak imej mengaitkan Anwar dalam video seks di blog Papa Gomo.


Ucapan Hari Ibu Fazley Yaakob Buat Rosmah Mansor Menyentuh Hati

Sejak tidak lagi menjadi individu ‘nombor satu’ dalam negara, beberapa pendedahan mengejutkan mengenai mantan Perdana Menteri Dato Seri Najib Razak dan isteri, Datin Seri Rosmah Mansor terus menjadi bualan netizen termasuklah pendedahan berani Dato’ Fazley Yaakob mengenai Rosmah Mansor sebagai ibu mertuanya.

Terbaru, bersempena dengan Hari Ibu yang jatuh serentak seluruh dunia semalam, Fazley telah menzahirkan ucapan khas untuk individu-individu penting dalam hidupnya termasuk isteri tersayang yang lebih dikenali sebagai Azrene.

Dalam ucapannya itu, Fazley turut berasa terharu dengan pengorbanan isterinya dalam membesarkan empat orang anak mereka serta turut mengalami keguguran sebanyak 10 kali sebelum ini.

“Buat Isteri saya yang juga Ibu kepada 4 orang anak-anak saya- Adik sayang, terima kasih di atas 13 tahun hidup kita yang penuh keindahan walaupun ada kedukaan kita tersendiri. Adik seorang ibu yang serba lengkap buat anak-anak kita, seorang ibu yang terlalu penyayang. 10 kali keguguran bukan sesuatu yang mudah untuk di lalui, namun Adik telah bersabung nyawa untuk 4 orang anak-anak kita @payishpiyashpiyushdan @ellie_alaynaselma . Adik sayang, Abang loves you so very much. Happy Mothers Day! @azrene_ahmad”

Selain Azrene dan ibunya, Fazley turut mendedikasikan ucapan hari ibu untuk ibu mertuanya Rosmah. Walaupun pelbagai sengketa dan konflik berlaku melibatkan isteri bekas Perdana Menteri ini, menurut Fazley dia sama sekali tidak pernah lupa untuk mendoakan yang terbaik buat ibu mertuanya itu sepanjang 13 tahun perkahwinannya bersama Azrene.

“Buat Ibu mertuaku- Terima kasih juga kerana melahirkan Azrene yang kini menjadi ibu kepada anak-anak saya. Segala usaha yang dilakukan oleh mu untuk membesarkan Azrene tetap dihargai. Doa saya buatmu tak pernah putus sepanjang 13 tahun ini, agar hidupmu diberkati dan diberikan ketenangan. Walau apa pun yang telah berlaku, hubungan anak dan seorang ibu takkan pernah putus. Insyaallah moga kita bertemu jua di satu hari nanti! Happy Mothers Day!”

Tambah Fazley, walau apa pun yang berlaku hubungan seorang ibu dan anaknya sama sekali takkan pernah putus serta turut berharap mereka akan berjumpa semula suatu hari nanti. Ternyata ucapan chef selebriti ini begitu mengharukan. murai.my mendoakan agar hubungan mereka kembali jernih pada masa akan datang dan memulakan kehidupan terbaru bersama tersayang.


Wow! Pakaian Ain Edruce Seperti Penyapu Bulu Ayam?

Semalam telah berlangsungnya Drama Festival Kuala Lumpur yang berlangsung di Pusat Konvensyen Antarabangsa Putrajaya (PICC), di sini, malam tadi. Pada malam itu Drama Dekatkan Jarak Kita terbitan JS Pictures telah dinobatkan sebagai drama pilihan.

Dengan berlangsungnya acara itu, sudah pasti selebriti-selebriti yang hadir tidak mahu lepaskan peluang untuk melaram sakan. Antaranya Nabila Huda, Syafik Kyle, Ayda Jebat dan ramai lagi. Namun begitu, pandangan teralih ke pelakon baru, Ain Edruce yang dilihat memakai baju berwarna merah serta gaun berwarna jingga menjadi perbualan dikalangan netizen. Manakan tidak, ada yang menganggap pakaian nya itu saling tak tumpah seperti penyapu bulu ayam dan tidak kurang yang menyamakannya seperti pembersih kereta.

Meskipun begitu, Ain terus mencuri perhatian pada malam DFKL apabila berjaya merangkul Anugerah Selfie Paling Drama.

Ternyata Ain berdrama malam itu meskipun disamakan dengan bulu ayam!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Zainal Abidin Terlibat Dalam Kemalangan DI NKVE

Penyanyi veteran Datuk Zainal Abidin telah terlibat dalam kemalangan di Lebuhraya Baru Lembah Klang (NKVE) semalam. Ketika kemalangan Zainal dan isterinya dalam perjalanan dari rumah mereka di Shah Alam menuju ke Jalan Duta sebelum sebuah kenderaan jenis MPV menghentam keretanya dari belakang.

Menerusi video yang dimuat naik oleh isteri Zainal, kejadian itu menyebabkan keadaan lalu lintas sesak dan dilihat pihak polis turut berada di tempat  kejadian untuk mengawal keadaan.

A post shared by Angelina Zainalabidin (@angelzainal)

Menurut laporan dari Utusan Online, Kenderaan yang dinaiki Zainal, Range Rover turut mengalami kerosakkan  di bahagian belakang akibat dilanggar oleh kenderaan dari belakang.

“Ketika kejadian saya sudah nampak kereta di belakang datang dengan laju kerana kereta di depan memberhentikan kenderaan secara tiba-tiba.”

Walaubagaimanapun, Zainal dan isterinya kini berada dalam keadaan selamat dan baik. Mereka juga tidak mengalami sebarang kecederaan meskipun impak langgar yang agak kuat.


Seksi! Raja Ilya Dikecam Kerana Memakai ‘Sport Bra’ Di Tempat Awam

Beberapa bulan yang lalu, pelakon Raja Ilya pernah mencetuskan kontroversi gara-gara menolak tawaran membintangi sebuah filem Marvel akan datang. Kontroversi itu tercetus kerana menurut netizen pelakon itu hanya ‘propa’ sedangkan dia tidak mendapat tawaran tersebut.

Terbaru, pelakon cantik ini sekali lagi menimbulkan kontroversi gara-gara memuat naik gambarnya yang memakai sport bra berwarna merah dipercayai diambil di sebuah tempat awam.

Lantaran itu, pelbagai kecaman diterima oleh Ilya kerana gambar tersebut tidak sesuai dimuat naik di media sosial.

Dalam pelbagai komen itu, terdapat juga dakwaan kononnya dia sengaja timbukan kontroversi itu memandangkan namanya kini semakin suram dan tidak mendapat tawaran berlakon dalam mana-mana drama atau filem tempatan.

Malah ada juga yang menyindir dengan menyuruh Ilya terima sahaja tawaran berlakon syarikat antarabangsa itu memandangkan dia sendiri sudah berimej seksi. Apa pula pandangan anda?


Umie Aida Enggan Kongsi Isu Suami Ditahan Polis. Ini Alasannya!

Sejak Pakatan Harapan (PH) menang besar pada pilihan raya umum Malaysia yang baru berakhir ia sekaligus menamatkan pemerintahan Barisan Nasional (BN). Keputusan  ini secara tak langsung telah mebuatkan ramai selebriti mendapat kebebasan bersuara dengan membuka pekung di dada tentang kerajaan terdahulu.

Tindakan golongan selebriti yang memilih untuk berdiam mengenai politik sebelum ini adalah untuk menjaga kepentingan peribadi.

Jika sebelum ini kecoh tentang pendedahan anak perempuan Datin Seri Rosmah Mansor tentang sisi gelap ibunya, kini ramai yang mahu pelakon Datin Seri Umie Aida untuk berkongsi pengalaman suaminya Datuk Seri Khairuddin Abu Hassan yang ditahan polis pada tahun 2015.

Menerusi akaun instagram miliknya, Umie dengan rasa rendah diri memutuskan tidak mahu berkongsi kisah duka dan pengalaman pahit saat suaminya dalam tahanan polis.

Menurut Umie, walaupun malaysia sudah “bebas” bersuara, dia belum bersedia untuk berkongsi pengamalan pahit itu. Walaubagaimanapun dengan izin Tuhan, suatu hari nanti dia akan berkongsi juga selepas keadaan sudah reda.

saya belum bersedia utk berkongsi pengalaman itu. ?terima kasih.. #staypositive #love – part 2 pic.twitter.com/Vsqf6IXnSg

Umie menambah dia menjadikan kejadian itu sebagai satu pengalaman yang mahal dalam hidupnya.

Rata-rata netizen memuji sikap Umie kerana memilih untuk tidak membuka aib mana-mana pihak walaupun ramai yang tahu Umie telah melalui saat-saat getir bergelar isteri kepada seorang ahli politik.

Dalam pada itu Umie turut mendapat sokongan ramai yang meminta beliau bersabar menempuh ujian itu selepas beliau memuat naik status berkenaan.

Khairuddin pernah ditahan polis bagi membantu siasatan berhubung skandal 1Malaysia Development Berhad (1MDB). Khairuddin mendakwa dilarang berlepas ke New York dan London, selain turut disenarai hitam oleh Jabatan Imigresen Malaysia atas arahan Polis Diraja Malaysia (PDRM).

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bekas Wartawan Melodi, Zuan Azmi Bongkar ‘Sisi Gelap’ TV3

Rancangan Melodi rasanya tidak perlu diperkenalkan lagi. Rancangan ini sudah sekian lama bersiaran dan pengacaranya juga silih berganti. Namun begitu jika anda perasan, selain Naz Ahmad, Zuan Azmi juga begitu sinonim dengan Melodi yang sering kali bertanyakan soalan-soalan panas pada penggiat indusri hiburan.

Akan tetapi Zuan kini tidak lagi bersama Melodi kerana dia sudah berhenti daripada stesen televisyen TV3. Sebabnya? Menurut Zuan, ianya berikutan susulan Zuan memuat naik satu gambar berunsur gurauan mengenai Datuk Seri Najib Abdul Razak di Instagram yang menyebabkan dia dikecam rakan sejawatnya di stesen televisyen itu.

Tambahnya walaupun sudah memohon maaf, disebabkan sekumpulan manusia yang digelarkan Zuan sebagai ‘pemakan dedak gred A’ yang tidak menyenangi kewujudannya disitu menyebabkan dia mengambil keputusan untuk berhenti.

“Masih aku ingat h*nt dlm TV3 yg tibai aku kaw2 waktu kes gambaq DS Najib dulu. Beria-ria nak matikan aku dari TV3, sekarang dh kena halau belum? Untuk orang luar, warga keja TV3 atau Media Prima tidak bersalah, tapi yg salah h*nat  yang kuat makan dedak yang keja dlm TV3 tu sendiri. Percayalah aku cakap yg depa makan dedak gred A, hidup mewah. Cover saja story org2 tu masyukkk baq hang. Minta SPRM check account sekoq2. Depa masyuk tapi warga kerja lain merana bersusah payah atas tindakan mereka. Ada beza pekerja yang mengikut arahan dengan orang suruhan. Walaupun macam-macam cara aku buat nk betulkan salah aku tu dulu termasuklah cubaan nk jumpa & minta maaf dekat DS Najib, depa ni ibarat tak boleh stop selagi aku masih ada di TV3”

Dalam kenyataanya itu juga, Zuan turut memohon agar SPRM melakukan siasatan ke atas beberapa individu di TV3 yang didakwa terlibat dalam kegiatan rasuah.

“Di satu sudut, yg buat salah letak gurauan tak kena tempat tu aku, aku akui aku salah & tak patut buat. Ya lah aku tak sokong DS Najib, aku marah sebab apa yg DS Najib buat dekat Tun M pada waktu tu. Gila kot, Tun M tu negarawan hebat, orang Kedah & senior aku di SAHC, confirm2 la aku sokong dia. Aku antara frontliner (bahagian hiburan) TV3 yg berani tunjukkan sokongan kepada Tun M & DS Mukhriz di social media (IG & FB) pada waktu itu. Yang lain semua diam sebab nk selamat diri sendiri saja.

Untuk info setahun jugak aku hadap battle ni seblum aku decide berhenti dengan rela hati tanpa paksaan dari Media Prima pada Nov 2016 & focus bisnes Daging Merah Loqstaq aku. Believe me too many snakes there, semua punyai misi tersendiri baik dedakian, macai, atau dengki semua ada.Nak jelaskan di sini bahawa aku berhenti rela hati bukan sebab isu ni, tapi cubaan nk jatuhkan aku sebab isu ini ada berlaku dari luar & dalam TV3 pada waktu itu”

Tambahnya lagi, dia menjelaskan bahawa kebanyakan mereka yang bekerja di Media Prima menjadi mangsa cacian netizen dek kerana segelintir daripada mereka yang tidak bertanggungjawab. Dia juga turut berharap agar kepimpinan terkini dapat mengatur semula struktur pembangunan program TV3.

“Aku amat berharap h@n@t2 ni akan dibersihkan sepenuhnya dari TV3 & Media Prima khususnya yg ada dalam News tu. Kesian warga kerja lain bekerja siang malam nk cari rezeki utk keluarga kena hentam sebab h@n@t2 ni. Kesian lah kat depa ni. Jangan lah hina & caci rezeki mereka yang tidak bersalah.

Cucilah seluruh Media Prima kerana kalau setakat cuci news department saja tak jalan sebab h@n@t2 ni banyak lagi dkt department lain pun ada. Tak perlu aku mention siapa h@n@t2 ni. Sapa makan cili dia rasa pedasnya! Yg bukan h@n@t2 pastinya akan relax saja kan? Akhir kata Tun M dah diangkat jadi PM, dia pastinya akan bijak atoq TV3 tu jadi elok balik. Dont worry kawan-kawan disana”

Sejak Tun Dr Mahathir menjadi Perdana Menteri yang ke-7 nampaknya semakin ramai pembaca berita,wartawan dan artis mendedahkan perkara yang sebenar terjadi sebelum ini. Adakah mereka takut sebelum ini? Rasanya sudah ramai tidak sabar untuk tahu akan kebenaran yang sebenar!


Sumbang! Netizen Merayu Janna Nick Berhenti Menyanyi

Selain daripada fokus DFKL 2018 tertumpu pada Ain Edruce yang kami sempat kami tulis semalam, malam itu juga Janna Nick mencuri perhatian ramai sehingga teruk dikecam di media sosial!

Puncanya? Pada malam itu, Janna antara penyanyi dan pelakon yang dijemput untuk membuat persembahan bersama-sama Datin Diana Danielle.

Namun begitu, persembahan Janna dilihat mencetuskan kontroversi kerana suaranya kedengaran agak sumbang dan dikritik hebat oleh netizen dengan mengharapkan Janna tidak lagi menyanyi dan hanya fokuskan pada lakonan.

Meskipun dikecam hebat, pada malam itu Janna telah memenangi anugerah Aktres Pilihan untuk tahun yang kedua.

Lantaran itu, ramai yang berpendapat lebih baik Janna menumpukan bidang lakonan kerana bakatnya dalam bidang itu jauh lebih terserlah. Kami juga beranggapan seperti itu kerana kami melihat Janna persis Datin Seri Umie Aida dan dramanya terdahulu menerusi drama Syurga Nur sehingga kini meninggalkan kesan. Syabas!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Bukan Buka Aib Tapi Wasiat Arwah Bapa’- Fazley Yaakob

Sejak membongkar kisah sebenar mengenai isteri bekas Perdana Menteri, Datin Seri Rosmah Mansor oleh Dato Fazley Yaakob netizen begitu mengikuti ‘rapat’ setiap perkembangan mereka.

Sebelum ini terdapat segelintir yang mempersoalkan tindakan isteri Fazley, Azrene yang tekad mendedahkan ‘sisi hitam’ Rosmah. Meskpun begitu menurut Fazley, dia dan isteri sama sekali tidak menyimpan sebarang rasa dendam terhadap Rosmah dan pendedahan yang dibuat baru-baru ini adalah kerana amanat dari wasiat arwah bapanya, Datuk Yaakob Mohammad.

A post shared by Azrene Ahmad (@azrene_ahmad)

“Sebenarnya pada saya, pengkongsian itu adalah tanggungjawab. Bukan sengaja nak cari salah atau membuka aib mana-mana pihak. Ia juga wasiat daripada arwah bapa yang meminta saya untuk menceritakan kebenaran mengenai saya, isteri dan arwah apabila apabila tiba masa yang sesuai”

Dalam perkembangan lain, Fazley menerusi laman Instagram nya sebelum ini turut menzahirkan ucapan Hari Ibu buat ibu mertuanya itu meskipun sudah lama tidak bersua kerana konflik diantara mereka sebelum ini.

“Saya rasa, sekarang adalah masa sesuai untuk berkongsi pengalaman kehidupan saya sekeluarga,”

Menurut Fazley ini adalah masa yang sesuai untuk dia menceritakan hal yang sebenar memandangkan dia dan isteri sudah 11 tahun mendirikan rumahtangga dan sentiasa mendoakan agar Rosmah terbuka hati untuk menerima mereka sekeluarga kembali.

murai.my mendoakan yang terbaik untuk mereka kerana kami percaya air yang dicincang tidak akan putus.


Isteri Izzue Islam, Awin Nurin Dituduh Cari Bomoh Pikat Suami

Hampir 5 tahun usia perkahwinan pelakon dan penyanyi kacak, Izzue Islam bersama isteri tercinta, Nurinafilah Waharudin atau lebih dikenali dengan panggilan Awin Nurin.

Walaupun tidak pernah bercadang mengambil anak angkat seperti mana pasangan lain yang sudah lama berkahwin, namun  mereka tidak pernah putus asa untuk mendapatkan cahaya mata sendiri.

Baru-baru ini, Awin telah memuat naik beberapa Screenshot di IG storiesnya berkongsi tuduhan yang tidak berasas daripada netizen terhadapnya.

Menurut individu itu, dia menuduh Awin berjumpa bomoh dan mengamalkan ilmu syirik sehingga menyebabkan pengurus Izzue itu tidak boleh hamil.

Tambah Awin, Individu itu turut membuat kenyataan dengan mempersoalkan bahawa Awin bukanlah seorang wanita yang cantik dan kaya namun hairan mengapa Izzue masih memilihnya sebagai isteri.

Menurut laporan dari URTV, Awin mengaku terkilan dengan fitnah tidak berasas oleh netizen. Sikap sesetengah netizen ini pandai menuduh yang bukan-bukan serta lempar fitnah tanpa memikirkan perasaan orang lain sedangkan Awin tidak tahu pun siapa mereka.

Walaupun jauh disudut hatinya dia sedih dengan tuduhan ini, namun Awin sudah memaafkan sesiapa sahaja yang suka menfitnah dirinya.


[GIVEAWAY] Barangan Eksklusif Solo: A Star Wars Story Untuk Dimenangi!

Seperti yang dinanti-nantikan, sebuah filem aksi yang cukup menarik berjudul Solo: A Star Wars Story akan menemui penonton pada 24 Mei 2018.

Bersempena dengan tayangan filem yang paling dinantikan ini, murai.my dengan kerjasama The Walt Disney Company mahu memberikan hadiah berupa cenderamata filem ini.

Kepada yang nak tonton filem yang cukup mendebarkan ini, kami ada sedikit info mengenai filem ini. Berdasarkan sinopsis rasminya, filem ini mengisahkan perjuangan baru Han Solo, antihero kegemaran di saga Star Wars. Filem ini diarahkan oleh Ron Howard yang dibintangi Aiden Ehrenreich (Han Solo), Donald Glover (Lando Calrissian) dan Emilia Clarke yang karakternya masih dirahsiakan. Selain mereka, pelakon lain yang turut tampil diantaranya Woody Harrelson (mentor Han Solo), Joonas Suotamo (Chewbacca) dan Phoebe Waller-Bridge.

Kami di murai.my dengan kerjasama The Walt Disney Company ingin menghadiahkan barangan merchandise untuk pembaca iaitu

Jawab soalan mudah berikut dan anda mungkin adalah pemenangnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas Jadi Thanos, Josh Brolin Berbogel Untuk Kempen Ikan

Jika anda sudah menyaksikan ‘Avengers: Infinity War‘, anda pasti familiar dengan karakter Thanos. Musuh utama para avengers ini tampil beraksi dengan kesan CGI yang yang mengubah wajah asalnya.

Josh Brolin mengejutkan peminatnya dengan tampil bergambar dalam keadaan telanjang untuk kempen diberi nama ‘FishLove’. Gambar tersebut menunjukkan Brolin memeluk ikan Wahoo Hawaii untuk kempennya itu sambil mempamerkan susuk tubuhnya kekar dan sasa.

Ia adalah sebuah kempen dari UK yang cuba meningkatkan kesedaran amalan memancing yang tidak lestari yang memusnahkan ekosistem marin bumi. Majoriti foto kempen Fishlove menampilkan selebriti Hollywood yang bergambar telanjang sambil memegang ikan besar, yang mungkin ikan yang sudah mati.

Manurut tinjauan yang dibuat oleh Hype.my, ini bukan kali pertama Brolin telah memuatnaik  gambar dia berbogel di Instagram. Ia seolah-olah menjadi perkara biasabagi pelakon itu untuk menunjukkan tubuh tanpa seurat benang kepada pengikutnya.

A post shared by Josh Brolin (@joshbrolin)

Brolin bakal muncul dalam filem Deadpool 2 yang bakal ditayangkan di seluruh Malaysia pada  17 Mei ini. Brolin memegang watak sebagai Cable yang akan menjadi salah satu watak utama dalam filem ini.


[REVIEW] Deadpool 2 Penuh Dengan Lawak Sindiran!

Selang beberapa minggu selepas filem Avengers : Infinity War ditayangkan, Marvel dengan ‘berani’nya mempertaruhkan sebuah lagi filem mereka, Deadpool 2 yang merupakan sekuel kepada filem Deadpool sebelum ini.

Masih lagi mengekalkan Ryan Reynold sebagai Deadpool, menariknya lagi mengenai kesinambungan filem ini adalah ianya tidak lagi menceritakan mengenai Deadpool seorang, malah anda juga bakal terkejut kerana Deadpool juga mempunyai pasukannya tersendiri. Jika Professor X mempunyai pasukan X-MEN, Captain America bersama The Avengers dan Starlord bersama Guardians of The Galaxy, Deadpool pula telah menubuhkan pasukannya yang terdiri daripada mereka yang mempunyai kebolehan luar biasa yang dikenali sebagai X-Force.

Maafkan kami, jika kami telah mendedahkan sedikit ‘moment’ penting dalam filem ini, namun ianya harus diwar-warkan memandangkan anda mungkin menganggap Deadpool kali ini hanya menceritakan mengenai kehidupannya yang penuh dengan perlian dan lawak jenaka.

Deadpool 2 juga menampilkan Josh Brolin yang muncul sebagai Thanos dalam Avengers: Infinity War. Namun begitu, kali ini dia bukan lagi sebagai Thanos tetapi sebagai Cable!

Dan itu telah ‘dibocorkan’ sendiri oleh Deadpool sendiri di pertengahan jalan filem ini. Fakta untuk anda, ini bukanlah kali kedua untuk anda melihat Josh Brolin, kerana pelakon ini dikatakan sudah mengikat kontrak bersama Marvel untuk 4 filem mereka.

Setelah menonton filem ini, nasihat kami kanak-kanak dibawah umur 18 tahun tidak sesuai untuk menontonnya kerana boleh dikatakan gaya bahasa serta beberapa aksi lucah telah ditayangkan tanpa sebarang tapisan!

Malah didalam filem ini juga banyak unsur LGBT diterapkan sehingga menonjolkan watak lesbian diantara mutan iaitu Negasonic Teenage Warhead dan Yukio.

Hairan juga, tetapi itulah Deadpool kerana wataknya sememangnya dilahirkan sedemikian rupa yang merupakan penyeri kepada watak-watak superhero yang lain. Setelah berakhirnya filem ini, pastikan anda tunggu sebentar kerana terdapat 3 post credit pada penghujung Deadpool 2!

Deadpool 2 menceritakan mengenai misi Deadpool(Ryan Reynold) ataupun nama sebenarnya Wade Wilson menyelamatkan seorang mutan remaja (Julian Dennisson) yang mempunyai kuasa api daripada dibunuh oleh Cable(Josh Brolin), seorang.

Namun begitu, dalam usaha menyelamatkan itu, Deadpool menganggap tidak mampu berlawan seorang diri dan mengambil keputusan untuk menubuhkan satu pasukan yang dikenali sebagai X-Force, Selain Deadpool, anggota dari X-Force terdiri daripada Negasonic Teenage Warhead (Brianna Hildebrand), Domino (Zazie Beetz), Bedlam (Terry Crews), Shatterstar (Lewis Tan), Zeitgeist (Bill Skarsgard), Colossus(Stefan Kapican),Yukio (Shioli Kutsuna) dan Peter (Rob Delaney).

Namun begitu, beberapa anggota X-Force kecundang dan hanya tinggal beberapa sahaja untuk menentang Cable dan satu lagi musuh terbaru yang jauh lebih kuat. Dapatkah mereka mengalahkan Cable dan musuh terbaru itu? Jawapannya ada di Deadpool yang memulakan tayangannya malam tadi!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kerana Syed Saddiq, Catriona Ross Akui Sangat Malu!

Nampaknya nama ahli parlimen Muar, Syed Saddiq Abdul Rahman telah menjadi sebutan ramai gadis selepas keputusan Pilihan Raya Umum ke 14 di mana seluruh rakyat Malaysia menyaksikan kemenangan Parti PKR mengambil alih kerajaan Malaysia terdahulu.

Aura Ketua Pemuda Parti Peribumi Bersatu Malaysia(PPBM) ini ternyata telah menyelubungi anak-anak muda terutama sekali golongan wanita. Populariti Saddiq seolah-olah telah menandingi bekas Menteri Belia dan Sukan, YB Khairy Jamaluddin (KJ). Setuju tak?

Jika sebelum ini, KJ terkenal dengan gelaran ‘tall, dark and handsome’ itu sering mencuri perhatian ramai gadis di Malaysia, kini sudah beralih arah ke Saddiq yang lebih muda dan kacak.

A post shared by Syed Saddiq (@syedsaddiq)

Ini terbukti selepas laman sosial di negara kita mula dibanjiri dengan status-status ‘nakal’ netizen yang memuji ketampanan Saddiq. Apa dah jadi?

Merungkai punca sebenar mengapa fenomena ini boleh berlaku, pelakon popular Catriona Ross ada jawapannya!

Catriona berpendapat selepas ramai gadis tergoda dengan KJ, kini ramai yang beralih arah kepada Saddiq kerana populariti masing-masing. Catriona sendiri tidak faham mengapa ramai gadis menunjukkan sikap yang kurang sopan atau istilah lain ‘mengenyam’ di media sosial.

“Kini Syed Saddiq jadi tumpuan, dan sekali lagi saya terbaca komen seksual  dari gadis yang tak habis Universiti dan isteri orang. Perempuan, Jangan tunjuk sangat Please? Boleh? Tak payah hadap sangat, have some class ok..!”

Apa-apa pun, bagi kami di murai.my berpendapat, bukan wanita sahaja, lelaki turut tidak kurang sama, biasanya lelaki tidak akan menunjukkan rasa minat yang ketara atau nampak terhegeh-hegeh walaupun jatuh hati dan menyukai seseorang wanita itu berbanding pula wanita yang lebih mudah meluahkan perasaan apabila hatinya tersentuh.

Nama pun media sosial, tak salah rasanya kalau nak tunjuk rasa minat pada seseorang kan?


Pejabat Sherry Ibrahim Dimasuki Pencuri! Lelaki Ini Jadi Buruan

Berita kemasukan pencuri kedalam pejabat pelakon Sherry Ibrahim baru-baru ini telah memeranjatkan pelbagai pihak dan juga peminatnya. Satu laporan polis telah dibuat dia mana kejadian ini berlaku semalam 14 Mei 2018 di pejabat jualan dalam talian Sherry Scarves di Gombak. Difahamkan pejabat Sherry telah di masuki pencuri dan sempat mencuri 9 biji telefon bimbit.

Sherry memberitahu menerusi akaun Instagram milknya, telefon bimbit tersebut sangat penting kerana memililki simpanan data pelanggan yang mereka usahakan selama ini.

Walaubagaimanapun, rakaman CCTV telah berjaya merakam perlakuan lelaki ini memasuki pejabat dan melarikan telefon bimbit tersebut.

Dalam pada masa yang sama, Sharry mengharapkan bantuan semua dan mengharapkan pesalah dapat di tangkap atau suspek menyerah diri memulangkan telefon bimbit berkenaan.

Sherry menambah, suspek juga memang ada banyak kes-kes lain sebelum ini.


‘Aku Dipanggil Lalang & Macai’- Adi Putra Mohon Doa Dimakbulkan

Istilah ‘lalang’ kini sering disebut oleh masyarakat yang membawa maksud seseorang yang dahulunya menyokong kerajaan terdahulu tetapi selepas kemenangan parti Pakatan Harapan mereka dilihat sudah beralih arah dengan menyokong kerajaan baru.

Pelakon popular, Datuk Adi Putra juga merupakan salah seorang yang dilabel oleh netizen sebagai lalang, ini kerana sebelum ini dia sangat aktif berkempen politik tanda sokongannya terhadapa kerajaan terdahulu.

A post shared by ADI PUTRA #taatpadayangsatu (@adpadiputra)

Hanya kerana memuat naik gambar Tun Dr Mahathir dirinya dikecam dan dilabel sebagai lalang oleh netizen. Menyedari akan hal tersebut, Adi memuatnaik gambar dia tengah berdoa di Masjid Al-Nabawi Madinah sambil menulis kapsyen doa yang seakan-akan memerli netizen yang memanggilnya lalang.

Walaupun sering dikecam, Adi tetap mendoakan semua umat Islam di Malaysia sentiasa diberkati dan Adi tetap tidak akan berundur demi agama dan bangsa.

Bagi kami di murai.my, berbeza fahaman parti tak menghalalkan umatnya saling menuduh dan kutuk mengutuk tanpa usul periksa. Sebagai umat Islam kita tetap bersaudara. Walau apapun hormatilah sesama kita. Semoga mendapat barakah dihari-hari mendatang, lebih-lebih lagi menjelang ramadhan tak lama lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sedang Hamil 7 Bulan! Lisdawati Simpan Rahsia Sebab Siti Nurhaliza?

Diam-diam aktres popular Lisdawati kini sedang menunggu hari untuk bersalin. Dalam kenyataannya menerusi MalaysiaDigest, Lisda merahsiakan hal ini kerana tidak mahu membuat orang sekelilingnya risau memandangkan dia masih mampu aktif berlakon walaupun sedang berbadan dua.

A post shared by Lisdawati (@lisdawati15)

Ramai tak perasan Lisda hamil kerana saiz kandungannya kecil malah ada kalangan kru produksi menyangka dia sekadar mengalami perubahan fizikal yang biasa. Lebih-lebih lagi apabila dia sendiri memberi alasan kononnya mahu menyesuaikan diri dengan watak yang dilakonkan.

Lisda yang kini hamil tujuh bulan berkata, seperkara yang membuatkan dia berasa lucu kerana sewaktu dia disahkan hamil, kebetulan ketika itu banyak berita mengenai beberapa artis lain juga berbadan dua termasuklah penyanyi tersohor, Datuk Seri Siti Nurhaliza.

“Apabila saya dapat tahu saya mengandung, saya diam saja. Dan kebetulan, Datuk Siti umum beliau hamil. Selepas itu seorang demi seorang artis mengumumkan diri mereka hamil.

“Seperti satu fenomena pula, apabila seorang artis mula mengandung semua mengandung. Jadi saya pun senyap sajalah,” katanya sambil tertawa.

Apa-apa pun tahniah diucapkan kepada Lisda dan suaminya Fauzi Nawawi yang mungkin bakal menimang cahaya mata ke-4 tak lama lagi. Menurut laporan dari BH Online,  doktor telah mengesahkan dia dan suami bakal menimang bayi lelaki yang dijangka dilahirkan selepas Aidilfitri.


Syed Saddiq Tewaskan Nabil Berdebat Isu ‘Gadis Pilihan Ibu’. Ini Hujahnya

Tidak dinafikan, selepas memenangi kerusi Parlimen Muar menerusi PRU14 pada minggu lalu, jejaka kacak Syed Saddiq Abdul Rahman sibuk memenuhi undangan program.

Terbaru, Saddiq telah menjadi tetamu dalam program MeleTOP terbitan Astro bersama dua pengacara popular Neelofa dan Nabil Ahmad pada malam tadi.

Menerusi temubual,  Saddiq sangat mengagumi Tun Dr Mahathir Mohamad yang masih kuat dari segi fizikal dan mental. Menurut Saddiq, selain menunggang kuda, setiap hari sabtu di pagi hari, Tun M akan berbasikal di sekitar Putrajaya walaupun sudah berusia 92 tahun.

Saddiq akui, dia sendiri penat melihat Tun M melakukan aktiviti tersebut dengan bersemangat sekali. Tambah Saddiq, Tun M memiliki karakter yang sangat lucu dan sering berjenaka.

Ketua Pemuda Parti Bumi Pribumi Bersatu Malaysia ini turut menyatakan Tun M seolah-olah terperangkap dalam jasad yang berusia 92 tahun, tetapi semangat dalam dirinya sama seperti individu berusia 30 tahun.

“Tun M seolah-olah terperangkap dalam jasad berusia 92 tahun, tapi semangatnya seperti berumur 30 tahun”- katanya dalam temubual itu.

A post shared by Syed Saddiq (@syedsaddiq)

Pada yang tidak tahu, semasa Saddiq menuntut di Universiti Islam Antarabangsa Malaysia, beliau telah bertanding dalam satu pertandingan debat peringkat Asia dan telah berjaya menjadi Juara Debat Asia.

Dalam program tersebut, Saddiq turut ditawarkan untuk mengadakan sesi berdebat dengan Nabil bertajuk ‘Gadis Pilihan Ibu atau Pilihan Sendiri’. Ternyata hujah-hujah yang disampaikan oleh Saddiq cukup untuk menewaskan Nabil. Berikut alasan yang dihujahkan oleh Saddiq.

“Syurga berada di bawah telapak kaki ibu. Saya disini kerana beliau, tanpa jasa dan bakti beliau saya tiada disini. Saya akui dahulu saya nakal dan bukan dari keluarga yang senang. Tapi apabila ada seorang ibu yang sentiasa bersama saya tak kira susah atau senang, maka saya patut mengenang jasa Ibu”

Sebenarnya ramai gadis yang tergila-gilakan dengan katampanan Saddiq sehingga ada sanggup mencari segala maklumat termasuk siapa gerangan kekasih hati yang bertakhta di hati Syed Saddiq.

Melalui twitternya, Syed Saddiq berkata, beliau juga terkejut dengan berita tular yang mendakwa wanita berkenaan merupakan kekasih hatinya dan bakal berkahwin tidak lama lagi. Namun ini respon beliau;

“Mak cakap memandangkan kita dalam semangat demokrasi telus, kena ada sistem tender terbuka di mana mak saya akan jadi penentunya. Mak masih lucu!” katanya di twitter.

Melalui statusnya itu, ternyata Syed Saddiq masih solo dan belum berpunya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Anuar Zain Sifatkan Netizen Sekarang Semakin Kurang Ajar

Hampir dua bulan kes suami pelakon dan penyanyi Ziana Zain iaitu Armin Zaharin yang didakwa mencederakan anak berlarutan hingga ke hari ini.Hal ini membuatkan ramai netizen yang tak putus-putus membuat spekulasi buruk tentang hubungan pasangan ini.

Perkara ini turut disedari oleh adik Ziana, Anuar Zain yang memohon supaya netizen tidak menulis sesuatu perkara negatif dan membuat spekulasi mengenai situasi rumah tangga kakaknya.

A post shared by ZianaZain (@iamzianazain)

Dalam laporan dari Harian Metro, Anuar berkata tindakan netizen yang menulis sesuka hati dianggap sebagai kurang ajar.

“Netizen kadang-kadang menulis sesuatu di media sosial tanpa usul periksa dan saya boleh katakan kurang ajar. Mereka suka menulis bukan-bukan tanpa tahu hujung pangkal.

“Kalau boleh, hormatlah kakak saya dan situasi yang terpaksa dihadapinya sekarang,”

Anuar menyifatkan kakaknya merupakan seorang wanita yang setia dan dia akui sesibuk mana Ziana berkerja , dia tidak pernah mengabaikan anak-anaknya.

“Kakak saya seorang wanita yang setia. Saya kenal hati budinya. Anak-anaknya pun lagi rapat dengan kakak kerana dia penyayang. Kalau marah, ada jugalah sikit tetapi, tidaklah sehingga menakutkan anak-anak. Sesibuk mana pun kakak saya bekerja, dia tetap akan beri perhatian kepada anak-anaknya”, katanya.

Terdahulu, Armin berkeras enggan menceraikan Ziana secara baik, selagi belum bertemu dengan kesemua empat anaknya.

Menurut dari laporan Utusan Online, Hakim Syarie Mahkamah Rendah Syariah di sini, Mohd. Nizar Mohtar memerintahkan keputusan perceraian pasangan tersebut hanya akan ditetapkan pada 28 Jun ini kerana perlu mendengar keputusan laporan jawatankuasa pendamai terlebih dahulu.


Kerugian Mencecah RM 40 Ribu! Aliff Syukri Dirompak Lagi

Ujian sekali lagi menimpa pada usahawan kosmetik terkenal, Datuk Seri Aliff Syukri apabila salah seorang pekerja yang paling dipercayainya telah pecah amanah sehingga menyebabkan dia kerugian bernilai puluhan ribu ringgit.

Selain produk dan restoran, Aliff juga kini sedang mengusahakan sebuah perniagaan perabot mewah. Namun begitu, dalam membina empayarnya, dia memberitahu salah seorang pembantu rumahnya telah merompak beberapa perabot di kedainya serta turut melarikan sejumlah wang dimana jumlah keseluruhannya dianggarkan mencecah 40 ribu ringgit.

A post shared by Aliff syukri bin kamarzaman (@aliffsyukriterlajaklaris)

Jika sebelum ini dia telah mengambil beberapa orang pembantu rumah dari negara seberang yang akhirnya turut menipu serta mencuri wangnya, kali ini kekecewaan bertambah apabila pembantu rumah yang juga warganegara Malaysia turut melakukan perkara yang sama.

Menurut Aliff di Instagram nya, dia memberi peluang kepada wanita itu yang dikenali sebagai Rohana kerana berasa kasihan padanya memandangkan usia wanita itu juga sudah mencecah hujung 50-an.Namun kepercayaan tersebut telah dimungkiri dan Aliff juga telah tekad untuk membuat laporan polis. Bersabarlah DS Aliff Syukri! Mungkin ramadan kali ini besar hikmahnya buat anda sekeluarga.


‘Dr Strange’ Takkan Terima Tawaran Berlakon Jika Pelakon Wanita Tidak Dibayar Sama Rata

Jika kami bercakap mengenai Benedict Cumberbatch mungkin ramai diantara anda yang tidak mengenalinya. Barangkali kerana nama pelakon ini sedikit berbeza menyebabkan peminat sukar tahu akan nama sebenarnya.

Namun jika bercakap mengenai Dr Strange yang dilakonkan oleh Benedict sendiri, kami percaya satu dunia mengenalinya dan peminat juga lebih gemar memanggilnya sebagai Dr Strange.

Satu fakta menarik mengenai Benedict, dia sebenarnya mengamalkan prinsip dimana dia dikatakan hanya akan menerima tawaran berlakon jika pelakon wanita di dalam filem itu juga dibayar sama rata dengan bayaran yang dia terima.

Ini kerana dia mahukan pelakon wanita juga dibayar setimpal dan sama adil kerana menganggap pelakon wanita memainkan peranan yang penting didalam sesebuah filem.

” Lihat bajet awak dan berapakah pelakon wanita dibayar? Jika dia tidak dibayar sama seperti pelakon wanita, saya tidak akan terima tawaran tersebut”

Dalam perkembangan lain, Benedict yang mempunyai syarikat produksi yang dikenali sebagai SunnyMarch mengumumkan dia dan rakan kongsinya akan menerbitkan sebuah drama yang memfokuskan pada pelakon wanita.

Ketika ditanya apakah tema filem tersebut, dia menjangka ianya bakal mengisarkan mengenai pengorbanan dan juga kisah seorang ibu. Respect dengan sikap Benedict yang sama sekali tidak mementingkan diri sendiri. Tidak hairanlah dia dipilih oleh Marvel untuk memegang watak Dr Strange.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Selebriti Tunjuk Sokongan Terhadap Pembebasan Anwar Ibrahim

Umumnya, seluruh rakyat Malaysia sudah mengetahui Datuk Seri Anwar Ibrahim akhirnya berjaya mendapat pengampunan penuh Yang di-Pertuan Agong, Sultan Muhammad V. Anwar sebelum ini berhadapan hukuman penjara lima tahun oleh Mahkamah Persekutuan selepas didapati bersalah meliwat bekas pembantunya Mohd. Saiful Bukhari Azlan pada 2008.

Pembebasan Anwar menandakan berakhirnya episod 20 tahun beliau keluar-masuk penjara dan bermulanya penyambungan kerjaya politik pemimpin yang disebut-sebut bakal menjadi perdana menteri.

Berita gembira ini turut dikongsikan oleh beberapa orang selebriti menerusi Instagram. Jom kita lihat apa kata mereka!

Bekas pelakon Abby Abadi berkongsi rasa syukur dengan pembebasan Anwar menerusi akaun Instagram miliknya. Abby menyifatkan Anwar sebagai satu dalam sejuta. Walaupun dirinya dipenjara setelah sekian lama atas tuduhan yang direka-reka malah difitnah di caci maki, beliau tetah gagah berjuang demi negara.

A post shared by Mencari redha ALLAH (@abby_abadi112)

Pengacara Malaysia Hari Ini (MHI) di TV3, Ahmad Fedtri Yahya, menganggap pembebasan ini sebagai hadiah Ramadan buat seisi keluarga Anwar.

A post shared by AHMAD FEDTRI YAHYA (@fedtriyahya)

Penyanyi dan komposer lagu irama nasyid terkenal Muhammad Yassin Sulaiman atau Yassin mengucapkan selamat kepada Anwar selepas berita pembebasan beliau. Yassin akui sangat kagum dengan ketokohan Anwar dalam meperjuangkan keadilan demi rakyat dan negara.

Penyanyi nombor satu negara, Datuk Seri Siti Nurhaliza turut tidak ketinggalan berkongsi rasa gembira dia atas pembebasan Anwar. Dengan menulis kapsyen ringkas, ‘Inilah Perjuangan’, ia cukup menggambarkan betapa kagumnya Siti terhadap perjuangan Anwar untuk membela nasib rakyat Malaysia.

A post shared by Siti Nurhaliza Tarudin (@ctdk)

Chef selebriti, Datuk Fazley Yaakob tidak melepaskan peluang untuk berkongsi berita gembira di atas kebebasan Anwar menerusi akaun Instagram miliknya. Fazley menyifatkan pembebasan Anwar juga merupakan hari kemenangan seluruh rakyat Malaysia.

A post shared by Dato' Fazley Yaakob (@fazleyyaakob)


Peminat Mahu Melihat Syed Saddiq Dan Neelofa Bercinta?

Penangan populariti Yang Berhormat Syed Saddiq yang memenangi pilihanraya baru-baru ini, hampir sesiapa sahaja yang rapat dengannya akan menerima tempias tersebut.

Malah kami di murai.my turut berkesempatan menulis mengenai abang Syed Saddiq ini apabila netizen mula hangat memperkatakan mengenai rupa paras abangnya persis seorang model!

Terbaru, ahli Parlimen Muar itu telah dijemput ke program MeleTOP yang diacarakan oleh Nabil Ahmad dan Neelofa. Menerusi Twitter nya, Syed Saddiq sempat memuat naik gambar selfie bersama Nabil dan Neelofa menunjukkan dia telah dijemput ke rancangan itu.

Apabila diumumkan bahawa Syed Saddiq bakal menjadi tetamu rancangan itu, ramai peminat seperti tidak keruan malah melihatkan pada gambar itu, peminat seolah-olah mahukan Syed Saddiq dan Neelofa bercinta. Tidak cukup dengan itu, ada yang mewujudkan #SaddiqLofa kerana menganggap kedua-duanya sebagai pasangan yang sesuai.

Namun begitu, disebalik kewujudan hashtag tersebut, ramai juga yang beranggapan mereka ‘tidak sesuai’ malah turut meminta Syed Saddiq hanya fokuskan pada janji dan tanggungjawabnya.

Dalam perkembangan lain, satu perkara yang anda perlu tahu, beliau telah memaklumkan masih lagi ‘single’ seperti dalam artikel kami yang lepas. Jadi jika ditakdirkan jodohnya bersama pelakon itu, siapalah kita untuk menolak bukan? Ajal dan jodoh semuanya di ketentuanNya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Overshadow? Baju Kris Dayanti Lebih Terserlah Dari Baju Pengantin

Sudah lamanya rasanya kami tidak menulis mengenai perkhabaran terbaru penyanyi kesayangan Indonesia, Kris Dayanti. Penyanyi yang juga rakan karib Datuk Seri Siti Nurhaliza itu masih lagi kekal jelita dan sehingga kini aktif bernyanyi di negara seberang memenuhi jemputan nyanyian.

Dalam perkembangan lain, baru-baru ini tular di media sosial apabila gambar penyanyi ini terlihat bergambar bersama pasangan pengantin di sebuah majlis resepsi. Rata-rata daripada mereka menganggap baju yang dipakai oleh Kris itu jauh lebih terserlah daripada baju yang dipakai oleh pengantin itu sehingga menyebabkan gambar tersebut seperti gambar acara Kris sendiri.

Hairan akan gambarnya tular di Malaysia, pengantin tersebut telah tampil menjelaskan perkara yang sebenar.

Tidak terasa hati apabila mereka menganggap Kris ‘mencuri’ tumpuan pada gambar itu, sebaliknya pengantin itu menjelaskan penyanyi itu membuat persembahan yang begitu baik di majlis perkahwinannya dan merasakan itu sebagai salah satu moment terbaik nya!

Jadi disini jelaslah sudah bahawa netizen ini sebenarnya ‘terlebih sudu daripada kuah’ bukan?


Periuk Nasi Farid Kamil Ditutup Gara-gara Lantang Bersuara

Umum mengetahui bahawa sebelum ini, pelakon Datuk Farid Kamil telah ditahan polis atas tuduhan memasukkan dadah di dalam badannya. Namun begitu, Farid atau nama sebenarnya Farid Kamil Zahari memberitahu bahawa dia telah dianayai dan turut menamakan beberapa orang selebriti sebagai tertuduh sebelum dibebaskan.

Dalam perkembangan lain, pelakon ini telah mendedahkan namanya telah digam oleh pihak produksi hanya kerana kelantangannya bersuara mengenai kerajaan terdahulu. Bukan itu sahaja, malah bayaran penuh daripada beberapa produksi juga sudah tertangguh sehingga ke hari ini.

“Saya baru sedar nama saya telah digam oleh pihak produksi sejak awal Januari lalu. Mereka tidak mahu mengambil saya bekerja. Sejak awal Januari lalu, nama saya kena tarik dan ada yang belum melangsaikan bayaran penuh kepada saya biarpun drama sudah habis ditayangkan. Alasannya sebab saya terlalu lantang bersuara mengenai kerajaan terdahulu dan kes mahkamah saya itu kira kesimbungan apa yang berlaku,”

Sebelum ini, Farid telah memberitahu bahawa dia akan melakukan pembedahan pada lutut kanannya namun masih menunggu giliran untuk pembedahan tersebut.

“Saya tidak ada tarikh untuk kepastian bila boleh melakukan pembedahan lutut. Sebab kena ikut giliran. Buat masa ini, saya tidak boleh melakukan aktiviti lasak. Kalau berjalan pun kena perlahan-lahan,”

Tertanya pula kami adakah kerana takut ditindas kerajaan terdahulu menyebabkan Farid memadam gambar Tun Mahathir sebelum ini di Instagram nya? Sejak bertukar kerajaan baru, semakin ramai selebriti mendedahkan perkara yang sebenar terjadi selama ini.


Erma Fatima Sangsi Dengan Kerajaan Pakatan Harapan

Bukan semua rakyat Malaysia yang memberi sokongan kepada kerajaan baru Pakatan Harapan. Tak salah untuk kita luahkan rasa tidak bersetuju pada pemerintahan baru Malaysia ini. Bak kata Naib Presiden PKR Nurul Izzah Anwar menerusi laporan dari Sinar Harian.

“Malaysia juga perlu ada pembangkang yang kuat dalam memastikan ada semak dan imbang selain pendapat pembangkang juga akan diambil kira kerana ada beberapa dasar yang diperkenalkan kerajaan terdahulu yang bagus dan boleh dibaiki”

Jadi bagi kami, tidak salah untuk rakyat Malaysia merasa sangsi dengan janji-janji yang mereka buat selepas Kerajaan Pakatatan Harapan menang pilihan raya umum pada minggu lalu.

Hal ini turut terjadi pada pelakon dan pengarah terkenal Erma Fatima. Beliau telah berkongsi beberapa keratan akhbar di Instagram mengenai kejayaan Pakatan Harapan setelah mengambil alih kerajaan terdahulu iaitu Barisan Nasional. Dalam kapsyen yang ditulis, Erma merasa sangsi dengan isu-isu dikeluarkan memandangkan terlalu banyak berita palsu menjadi tular sejak akhir-akhr ini.

Apa yang cuba dikongsikan oleh Erma ini telah mendapat kritikan dari pengikutnya dan ada juga yang bersetuju dengan pendapatnya. Walaubagaimanapun, bagi kami di murai.my, memang banyak berita yg tidak sahih merata-rata dalam internet.

Namun rasanya tak wajar untuk Erma mendedahkan berita ini satu-persatu demi mendapatkan kepastian . Kalau nak tahu sumber sahih atau tak, baca dari laman berita yang rasmi. Kami rasa Erma lebih tahu!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sepakat Bercerai! Ini Kronologi Rumah Tangga Nazim Othman & Bella

Bulan Ramadhan baru sahaja membuka tirai lagi, masa yang ditunggu-tunggu ramai orang untuk menghabiskan waktu menunggu berbuka mahupun berbuka bersama orang tersayang.

Tapi sepertinya hal ini tidak berlaku pasangan suami isteri popular Nazim Othman dan Bella Daily. Ternyata Ramadan tahun ini, mereka tidak lagi bersama bergelar suami isteri. Ternyata hubungan mereka sejak bertemu tidaklah seindah yang disangka.

Kami di murai.my ingin mengimbas kembali bagaimana bermulanya pertemuan mereka untuk bercinta dan berakhir dengan perpisahan.

Mula mencuri tumpuan selepas kelibat pasangan ini beriringan ke majlis Anugerah Juara Lagu ke 27 pada tahun 2013, Nazim dan Bella.

Pada saat ini Nazim mengaku sedang bercinta dengan pelakon jelita Bella, walaupun ada dakwaan segelintir individu yang sebelum ini menganggap Nazim adalah seorang lelaki ‘gay?’

Setahun selepas mereka mengaku sedang bercinta, kecoh apabila hubungan percintaan Nazim dan Bella sudah bertemu di penghujungnya. Menerusi sebuah akhbar tempatan, pasangan ini memberitahu bahawa ianya hanyalah salah faham dan hubungan mereka kembali pulih. Pasa ketika itu juga, Bella dilihat mula berhijab dalam beberapa keping foto yang dikongsi dalam laman Instagramnya.

Pada tahun 14 November 2015, netizen dikejutkan dengan berita Nazim sudah pun mengikat tali pertunangan dengan Bella dalam sebuah majlis yang telah dilangsungkan di kediaman Bella Dally di Kota Kinabalu, Sabah.

Dengan sekali lafaz Nazim sah bergelar suami Bella pada 10 September 2016, majlis berlangsung di Hotel Promanade, Kota Kinabalu Sabah yang dihadiri oleh ahli keluarga terdekat dan rakan-rakan pasangan mempelai.

Hubungan suami isteri ini kecoh di sebuah forum dengan mengatakan ada desas-desus rumah tangga mereka bergolak gara-gara Bella memadam gambar-gambar bersama Nazim di laman Instagramnya.

Walaubagaimana pun, Nazim menafikan khabar angin tersebut. Dia membidas gosip tersebut dan menyatakan mereka berdua dalam keadaan yang baik sahaja.

Selepas desas-desus mengatakan hubungan mereka retak, dalam satu kenyataannya di Gempak, Nazim menegaskan rumah tangganya dengan pelakon Bella masih dalam keadaan harmoni. Jelas Nazim,  walaupun jarang memuat naik gambar bersama, itu tidak membuktikan hubungan mereka bermasalah.

2018 Mei: Langit tak selalu cerah! Ini lah dinamakan suratan takdir. Terbaru, menerusi perkongsian di Instagram, Nazim Othman telah mengesahkan bahawa perkahwinan mereka telah berakhir. Berita ini turut dikongsi oleh Bella menerusi Instagramnya.

Ura-ura mengatakan hungan mereka memang bermasalah sudah dihidu oleh peminat sebelum ini. Ini dapat dibuktikan selepas pelakon Datin Seri Umie Aida memuat naik video di Instagram Stories-nya bersama Bella. Dalam video tersebut, Umie dan adiknya Betty Rahmad membawa Bella bercuti dengan menulis kapsyen, “Nak Happykan Adik ku Bella” dengan sertai tanda pagar ‘#bestrong’.

Bagaimanapun sehingga kini, Nazim tidak mendedahkan punca perceraian namun menyifatkan apa yang berlaku adalah atas kekhilafan mereka sebagai manusia biasa.


Kaki Kikis? Netizen Mula Menyampah Dengan Emma Maembong

Tidak dinafikan kemenangan ahli parlimen muda, Yang Berhormat Syed Saddiq dalam pilihanraya baru-baru ini ternyata mempunyai impaknya sendiri. Selain dari gadis-gadis yang begitu teruja dengan kekacakan yang dimiliki Saddiq, para selebriti juga tampil menyatakan sokongan mereka pada ahli parlimen Muar ini.

Terbaru, pelakon Emma Maembong telah memuat naik gambar dia kelihatan bersama Saddiq dan turut mengucapkan tahniah atas kemenangannya itu. Dek kerana gambar tersebut, netizen membuat spekulasi dengan mengandaikan bahawa Emma cuba menggoda Saddiq. Namun begitu, pelakon ini menerusi Astro Awani, menepis dakwaan berkenaan kerana mereka saling mengenali sebelum Saddiq bergelar ahli parlimen.

“Sebenarnya, sudah lebih dua tahun saya mengenali Saddiq, sebelum dia bergelar Ahli Parlimen lagi. Dia pernah menghadiri beberapa acara yang saya anjurkan, bahkan dia juga pernah hadir ke majlis tayangan filem lakonan saya, Kimchi Untuk Awak. Ada orang dakwa saya cuba nak ‘try’ Saddiq selepas saya memuat naik sebuah video boomerang bersamanya di laman Instagram sempena kemenangan Saddiq di Pilihan Raya Umum ke-14 tempoh hari.

Tak ada istilah ‘try’ pun. Periksa semula laman Instagram saya dan semuanya boleh dilihat sendiri. Dari dulu lagi saya pernah memuat naik foto bersama Saddiq kerana kami memang berkawan, tetapi mungkin pada masa itu tiada sebarang isu kerana Saddiq tidak popular seperti sekarang,”

Dalam perkemnbangan lain, di Twitter kebanyakan netizen dikatakan mula menyampah dengan sikap Emma yang kononnya hanya mendekati lelaki yang kaya sahaja. Malah ada juga yang berasa simpati dengan Kamal Adli yang sebelum ini dikatakan hangat bercinta dengan Emma namun pengakhirnya Emma hanya menganggap Kamal hanya sebagai seorang kawan sahaja.

Apa pendapat anda? Mungkin kerana orang sekeliling Emma merupakan orang yang ‘berada’ membuatkan Emma turut terpalit dengan kontroversi ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Faiz Roslan Buat Hal Lagi! Da’i Wan Dazrin Beri Amaran Terakhir

Bulan ramadan kita seharusnya digalakkan untuk menjadi antara yang terbaik. Malah kebanyakan selebriti juga mengambil keputusan untuk berehat seketika dari dunia hiburan kerana ingin memfokuskan pada bulan ramadan.

Namun begitu, tirai bulan yang mulia ini dikatakan seperti sudah dicemari dengan budaya dan contoh yang tidak elok yang ditunjukkan oleh seorang pengamal media sosial terkenal yang dikenali sebagai Faiz Roslan.

Terdahulu, kami di murai.my pernah menulis mengenai Faiz dimana dia telah ditegur oleh penyanyi Hafiz Hamidun secara terbuka yang meminta agar Faiz berubah dan kembali ke pangkal jalan.

Namun begitu, dia seolah-olah mengabaikan nasihat tersebut dan kini sekali lagi tampil mempamerkan aksinya yang membuat parodi lagu yang sedang tular, Lagi Syantik nyanyian penyanyi dari negara seberang, Siti Badriah. Malah aksi tersebut juga kelihatan agak keterlaluan untuk ditonjolkan apatah umat Islam kini sedang menyambut bulan Ramadan.

Dalam perkembangan lain, video tersebut turut mendapat reaksi dari pendakwah muda, Da’i Wan Dazrin dimana dia menyatakan kekecewaanya pada Faiz setelah menonton video itu di Instagram. Menyedari video seumpama itu, dia turut menegur Faiz kerana perbuatannya itu seperti mencemarkan bulan ramadan apatah lagi menggunakan #NerakaIsBack #MohonKecam yang dilihat seperti tidak kisah dengan kecaman yang diterima kelak.

Tambah pendakwah ini juga, dia sama sekali tidak akan teragak-agak untuk menegur Faiz secara terbuka sekiranya tidak masih berkeras untuk memuatnaik video tersebut di Instagram nya. Hasil tinjauan kami pada akaun Instagram milik Faiz, video dan gambar-gambar tersebut masih lagi ada namun kapsyen telah pun ditukar.

Di insta-story Faiz juga, dia dilihat telah menjelaskan beberapa perkara mengenai videonya itu. Seperti sengaja mahu dikecam, dia walaubagaimanapun seperti sedia maklum dengan video yang makin tular itu.

Mengenai teguran dari  Da’i Wan pula, menurut Faiz dia dikatakan sudah memberi maklum balas padanya. Mungkin ada benarnya seperti yang diperkatakan oleh Da’i Wan, jika mahu memuatnaik video seumpama itu sekalipun, mungkin selepas ramadan lebih sesuai atau sudah tidak lagi relevan?